\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA NA DODÁVKU RIEŠENIA SIEŤOVEJ INFRAŠTRUKTÚRY MESTA KOŠICE A POSKYTOVANIE SÚVISIACICH SLUŽIEB**

medzi

[●]

ako Poskytovateľom

a

Mesto Košice

ako Objednávateľom

a

ostatnými Zákazníkmi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Táto ZMLUVA NA DODÁVKU RIEŠENIA SIEŤOVEJ INFRAŠTRUKTÚRY MESTA KOŠICE A POSKYTOVANIE SÚVISIACICH SLUŽIEB (ďalej len „Zmluva“) je uzatvorená podľa ustanovenia   
§ 269 ods. 2 zákona č. 513/1991 Zb. Obchodný zákonník v znení neskorších predpisov medzi nasledovnými zmluvnými stranami:

1. **[●]**  
   Sídlo [●]  
   Zápis v registri [●]  
   IČO [●]  
   DIČ [●]  
   IČ DPH [●]  
   IBAN [●]  
   Zápis v RPVS [●]  
   V zastúpení [●]

(ďalej aj ako „**Poskytovateľ**“)

1. **Mesto Košice**

Sídlo Trieda SNP 48/A, 040 11 Košice  
IČO 00691135  
DIČ 2021186904  
IČ DPH SK2021186904  
IBAN [●]  
V zastúpení Ing. Jaroslav Polaček, primátor

(ďalej aj ako „**Objednávateľ**“ a „**Zákazník 1**“)

1. **Dopravný podnik mesta Košice, akciová spoločnosť**

Sídlo Bardejovská 6, 043 29 Košice   
IČO 31701914   
DIČ 2020488206   
IČ DPH SK2020488206   
IBAN [●]  
V zastúpení Mgr. Marcel Čop – predseda predstavenstva

Ing. Vladimír Padyšák – člen predstavenstva

Ing. Jozef Oberuč – člen predstavenstva

1. (ďalej aj ako „**Zákazník 2**“)
2. **Bytový podnik mesta Košice, s.r.o.**

Sídlo Južné nábrežie 13, 042 19 Košice   
IČO 44518684  
DIČ 2022722075  
IČ DPH SK2022722075  
IBAN [●]  
V zastúpení Ing. Peter Vrábel, PhD. – konateľ

1. (ďalej aj ako „**Zákazník 3**“)
2. **Stredisko sociálnej pomoci mesta Košice**

Sídlo Garbiarska 4, 040 01 Košice  
IČO 00696871  
DIČ 2020786405  
IBAN [●]  
V zastúpení Mgr. Zdena Sloviková – riaditeľ

1. (ďalej aj ako „**Zákazník 4**“)
2. **Knižnica pre mládež mesta Košice**

Sídlo Kukučínova 2, 040 01 Košice  
IČO 00189006  
DIČ 2020785910  
IČ DPH SK2020785910  
IBAN [●]  
V zastúpení PhDr. Kamila Prextová, MBA – riaditeľ

1. (ďalej aj ako „**Zákazník 5**“)
2. **Správa mestskej zelene v Košiciach**

Sídlo Rastislavova 79, 040 01 Košice   
IČO 17078202  
DIČ 2021157556  
IČ DPH SK2021157556  
IBAN [●]  
V zastúpení Ing. Marta Popríková – riaditeľ

1. (ďalej aj ako „**Zákazník 6**“)
2. **Zoologická záhrada Košice**

Sídlo Ulica k Zoologickej záhrade 1, 040 01 Košice  
IČO 00083089  
DIČ 2020764548  
IČ DPH SK2020764548  
IBAN [●]  
V zastúpení Mgr. Erich Kočner – riaditeľ

1. (ďalej aj ako „**Zákazník 7**“)
2. **Psychosociálne centrum**

Sídlo Löfflerova 2, 040 01 Košice  
IČO 31996361  
DIČ 2020793797  
IČ DPH SK2020793797  
IBAN [●]  
V zastúpení Mgr. Beáta Horváthová, MBA – riaditeľ

1. (ďalej aj ako „**Zákazník 8**“)
2. **Košická Futbalová Aréna a. s.**

Sídlo Trieda SNP 48/A, 040 11 Košice   
IČO 47845660   
DIČ 2024132704   
IČ DPH SK2024132704   
IBAN [●]  
V zastúpení Mgr. Marcel Gibóda – predseda predstavenstva

Ing. Ján Varga – člen predstavenstva

Ing. Stanislav Petráš – člen predstavenstva

1. (ďalej aj ako „**Zákazník 9**“)
2. **Stredisko služieb škole**
3. Sídlo Trieda SNP 48/A, 040 11 Košice   
   IČO 35540419  
   DIČ 2021623967  
   IČ DPH SK2021623967  
   IBAN [●]  
   V zastúpení Ing. Mária Mižáková – riaditeľ
4. (ďalej aj ako „**Zákazník 10**“)

(Poskytovateľ, Objednávateľ a ostatní Zákazníci 2 až 10, ako sú definovaní vyššie ďalej spoločne aj ako „**Zmluvné strany**“ alebo jednotlivo aj ako „**Zmluvná strana**“)

1. **Vzhľadom na to, že:**

Objednávateľ schválil stratégiu rozvoja digitálnej transformácie Mesta Košice, obchodných spoločností a organizácií spadajúcich do záujmového územia Mesta Košice, ktorej predmetom je deklarácia o záujme na implementácii riešenia spoločnej sieťovej infraštruktúry Mesta Košice a týchto spoločností / organizácií;

Objednávateľ zároveň vykonáva pre ním zriadené a jemu podriadené organizácie, ktoré sú verejnými obstarávateľmi v zmysle Zákona o verejnom obstarávaní centralizované činnosti vo verejnom obstarávaní podľa ustanovenia § 15 Zákona o verejnom obstarávaní;

Naplnenie stratégie rozvoja digitálnej transformácie Mesta Košice si okrem Objednávateľa vyžaduje zapojenie všetkých organizácií a spoločnosti ako sú uvedené v záhlaví tejto Zmluvy ako ostatné Zákazníci a tiež môže vyžadovať zapojenie aj ďalších spoločností / organizácií, ktorých potreba začlenenia do tohto projektu môže vzniknúť v budúcnosti;

Na účely implementácie stratégie rozvoja digitálnej transformácie Mesta Košice bolo, ako jedna z aktivít tejto stratégie, vyhlásené príležitostné spoločné Verejné obstarávanie Objednávateľa a ostatných Zákazníkov, ktorého predmet je práve implementácia spoločnej sieťovej infraštruktúry Mesta Košice;

Na účely implementácie stratégie rozvoja digitálnej transformácie Mesta Košice a plnenie tejto Zmluvy boli medzi Objednávateľom a ostatnými Zákazníkmi podpísané zmluvy o spolupráci, ktoré oprávňujú a zaväzujú tieto organizácie na plnenie práv a povinností v rozsahu, ktoré im vyplývajú z tejto Zmluvy; a keďže

na základe výsledkov Verejného obstarávania bola ponuka Poskytovateľa vyhodnotená ako úspešná a zo strany Objednávateľa bola ponuka Poskytovateľa prijatá;

sa Zmluvné strany dohodli na uzatvorení tejto Zmluvy v nasledovnom znení:

# Definície a výklad pojmov

## Ak táto Zmluva neustanovuje inak alebo nad rámec alebo pokiaľ z kontextu Zmluvy nevyplýva niečo iné, slová a výrazy napísané s veľkým začiatočným písmenom majú v tejto Zmluve nasledujúci význam:

|  |  |
| --- | --- |
| 1. Akceptačný protokol | má význam aký mu je pridelený podľa bodu 7.4 Zmluvy. |
| 1. Harmonogram nasadenia Služieb | znamená harmonogram obsahujúci termíny, v ktorých je Poskytovateľ povinný zriadiť a začať poskytovať Služby MPLS a pripojenie vo vzťahu k jednotlivým Lokalitám, ktorý je Poskytovateľ povinný pripraviť podľa bodu 4.3 Zmluvy. |
| 1. Lokalita | 1. znamená každú lokalitu, ako je osobitne určená v Prílohe č. 2 v stĺpci „E“ a každú novú lokalitu, v ktorej sa budú poskytovať Služby, ako bude určená postupmi podľa tejto Zmluvy. |
| 1. Obchodný zákonník | 1. znamená zákon č. 513/1991 Zb. Obchodný zákonník v znení neskorších predpisov. |
| 1. Objednávka | 1. znamená objednávku na Služby Privátny Cloud vystavovanú postupom podľa bodu 5 Zmluvy. |
| 1. Odborník | 1. znamená každú osobu uvedenú v Prílohe č. 5 Zmluvy alebo osobu, ktorá takúto osobu postupom podľa bodu 12 tejto Zmluvy nahradila. |
| 1. Odmena za Služby | 1. znamená predpokladanú maximálnu odmenu za poskytovanie Služieb vrátane dane z pridanej hodnoty (DPH) určenú ako súčet odmien za poskytovanie Služieb MPLS a pripojenie a Privátny Cloud pri predpoklade ich poskytovania po dobu celých štyroch (4) rokov pre všetky Lokality, vrátane potenciálnych Lokalít ako sú uvedené v Prílohe č. 2 podľa Ponuky Poskytovateľa. |
| 1. Ponuka Poskytovateľa | 1. znamená ponuku, ako ju Poskytovateľ predložil do Verejného obstarávania, a na základe ktorej bol Poskytovateľ vo Verejnom obstarávaní úspešný. |
| 1. Právne predpisy | 1. znamenajú všetky všeobecne záväzné právne predpisy Slovenskej republiky a Európskej únie, vrátane všetkých všeobecne záväzných smerníc a nariadení každej legálne ustanovenej verejnej správy. |
| 1. Služby | 1. znamenajú Služby MPLS a pripojenie a Služby Privátny Cloud a ostatné služby, ktoré má Poskytovateľ v súlade s Ponukou Poskytovateľa poskytovať podľa tejto Zmluvy, pričom ak sa v texte tejto Zmluvy osobitne uvádza „**Služby MPLS a pripojenie**“ myslia sa tým služby popísané v časti 1.1 Prílohy č. 1 a ak sa v texte tejto Zmluvy osobitne uvádza „**Služby Privátny Cloud**“ myslia sa tým služby popísané v časti 1.2 Prílohy č. 1. |
| 1. Subdodávateľ | 1. znamená hospodársky subjekt, ktorý uzatvoril s Poskytovateľom zmluvu na plnenie určitej časti tejto Zmluvy. |
| 1. Súťažné podklady | 1. znamenajú súťažné podklady a všetky informácie zverejnené Objednávateľom (vystupujúcom v právnom postavení verejného obstarávateľa) v procese Verejného obstarávania potrebné a podstatné pre vypracovanie ponuky vo Verejnom obstarávaní. |
| 1. Verejné obstarávanie | 1. verejné obstarávanie na predmet zákazky Sieťová infraštruktúra mesta Košice vyhlásené uverejnením oznámenia o vyhlásení verejného obstarávania v Dodatku k Úradnému vestníku Európskej únie č. [●] zo dňa [●] a vo Vestníku verejného obstarávania č. [●] zo dňa [●]. |
| 1. Zákazník | 1. zahŕňa všetkých Zákazníkov 1 až 10, ako sú definovaní v záhlaví tejto Zmluvy a Objednávateľa. V prípade rozšírenia okruhu Zákazníkov podľa bodu 8 tejto Zmluvy sa má za to, že pojem Zákazník zahŕňa aj nových zákazníkov na základe Čiastkových zmlúv. |
| 1. Zákon o verejnom obstarávaní | 1. zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
| 1. Zmluva | 1. táto Zmluva na dodávku riešenia sieťovej infraštruktúry mesta Košice a poskytovanie súvisiacich služieb vrátane všetkých jej príloh, v znení jej neskorších zmien a doplnení. |

## Pri výklade Zmluvy, pokiaľ nie je uvedené v Zmluve inak, alebo pokiaľ z kontextu Zmluvy nevyplýva niečo iné:

#### pojmy v jednotnom čísle zahŕňajú aj tvary v množnom čísle a naopak,

#### odkazy na článok, odsek alebo prílohu sa budú vykladať ako odkazy na článok, odsek alebo prílohu Zmluvy,

#### nadpisy a obsahy sú vložené výlučne pre orientáciu a nemajú žiaden vplyv na výklad Zmluvy, a

#### odkaz na akýkoľvek právny predpis alebo jeho príslušné ustanovenie zahŕňa novelizáciu, doplnenie a úpravu tohto právneho predpisu alebo jeho príslušného ustanovenia po uzatvorení tejto Zmluvy a právne predpisy alebo ich príslušné ustanovenia, ktoré úplne alebo čiastočne nahradia takýto právny predpis alebo jeho príslušné ustanovenie po uzatvorení tejto Zmluvy;

#### v prípade počítania lehôt platí, že bez ohľadu na to, či posledný deň lehoty pripadne na pracovný deň, víkend alebo deň pracovného pokoja, tak doba na splnenie záväzku uplynie v posledný deň tejto lehoty.

# Vyhlásenia Zmluvných strán

## Poskytovateľ vyhlasuje a ubezpečuje Objednávateľa a Zákazníkov, že

#### podniká v oblasti zabezpečovania Služieb a je držiteľom všetkých oprávnení a licencií potrebných na ich poskytovanie;

#### je držiteľom certifikátov a iných povolení či dokladov preukazujúcich splnenie podmienok technickej a odbornej spôsobilosti, ktoré boli vyžadované vo Verejnom obstarávaní;

#### disponuje dostatočnými ľudskými a finančnými zdrojmi na splnenie záväzkov podľa tejto Zmluvy;

#### má plnú právomoc a oprávnenie uzatvoriť túto Zmluvu a akýkoľvek iný dokument s ňou súvisiaci a uskutočniť transakcie zamýšľané touto Zmluvou;

#### nemá žiadne záväzky po lehote splatnosti, nezrušil ani nepozastavil žiadne platby svojich dlhov a neexistujú žiadne okolnosti, ktoré by si vyžadovali alebo umožňovali začatie konkurzného alebo reštrukturalizačného konania na majetok Poskytovateľa, ani neprijal žiadne rozhodnutie smerujúce k zrušeniu Poskytovateľa s likvidáciou;

#### pred uzatvorením tejto Zmluvy preskúmal Súťažné podklady s odbornou starostlivosťou, ako skúsený poskytovateľ Služieb v rozsahu predmetu tejto Zmluvy, s ohľadom na úroveň previerky relevantných skutočností, ktorú mohol a mal Poskytovateľ vykonať pred uzavretím tejto Zmluvy vzhľadom na povahu a rozsah služieb podľa tejto Zmluvy;

#### uzatvorenie tejto Zmluvy je v súlade s právnymi predpismi, ktorými je viazaný ako aj akýmikoľvek internými dokumentmi Poskytovateľa, ako aj so všetkými zmluvami, platnými súdnymi, rozhodcovskými (arbitrážnymi) alebo správnymi rozhodnutiami, ktorými je viazaný; a

#### je on a jeho subdodávatelia (ktorým taká povinnosť vyplýva z Právnych predpisov) ku dňu uzavretia Zmluvy zapísaní v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj ako „**Zákon o RPVS**“) a všetky dokumenty a údaje o Poskytovateľovi a jeho subdodávateľoch a konečných užívateľoch výhod zapísané v tomto registri sú úplné a pravdivé.

## Objednávateľ a ostatní Zákazníci vyhlasujú a ubezpečujú Poskytovateľa, že uzatvorenie tejto Zmluvy je v súlade s Právnymi predpismi, ktorými sú viazaní ako aj so všetkými zmluvami, platnými súdnymi, rozhodcovskými (arbitrážnymi) alebo správnymi rozhodnutiami, ktorými sú viazaní.

## Každá Zmluvná strana je povinná bez zbytočného odkladu oznámiť druhej Zmluvnej strane, že (i) akékoľvek z jej vyhlásení a ubezpečení podľa tejto Zmluvy prestalo byť úplné, pravdivé a/alebo presné, a/alebo (ii) že existujú také skutočnosti, na základe ktorých možno odôvodnene predpokladať, že akékoľvek z jej vyhlásení a ubezpečení podľa tejto Zmluvy by sa mohlo stať neúplné, nepravdivé a/alebo nepresné, alebo že hrozí porušenie tejto Zmluvy zo strany dotknutej Zmluvnej strany.

## Pre vylúčenie pochybností platí, že za porušenie tejto Zmluvy sa považuje aj prípad, ak sa akékoľvek z vyhlásení a ubezpečení Zmluvnej stany podľa tejto Zmluvy ukáže ako nepravdivé alebo sa stane nepravdivým počas platnosti tejto Zmluvy.

# Predmet Zmluvy

## Predmetom tejto zmluvy je

#### záväzok Poskytovateľa v súlade s ostatnými podmienkami tejto Zmluvy zriadiť a poskytovať Objednávateľovi a ostatným Zákazníkom Služby MPLS a pripojenie a Privátny Cloud; a tomu zodpovedajúci

#### záväzok Objednávateľa a ostatných Zákazníkov v súlade s ostatnými podmienkami tejto Zmluvy zaplatiť Poskytovateľovi za riadne poskytnuté Služby čiastky Odmeny za Služby.

# Doba plnenia

## **Zriadenie a poskytovanie Služby MPLS a pripojenie**

### Poskytovateľ sa zaväzuje Služby MPLS a pripojenie v rozsahu podľa Ponuky Poskytovateľa zriadiť a následne poskytovať

#### vo vzťahu k Lokalite č. L.13.1. Magistrát mesta Košice, SNP 48//A podľa Prílohy č. 2 tejto Zmluvy, odo dňa podpisu Akceptačného protokolu k tejto Lokalite, najneskôr však odo dňa nasledujúceho po uplynutí **šiestich (6) mesiacov** odo dňa nadobudnutia účinnosti Zmluvy; a

#### vo vzťahu k všetkým ostatným Lokalitám okrem Lokality podľa písmena (a) vyššie, odo dňa podpisu Akceptačného protokolu k príslušnej Lokalite, najneskôr však odo dňa nasledujúceho po uplynutí **osemnástich (18) mesiacov** odo dňa nadobudnutia účinnosti Zmluvy.

## Ak Harmonogram nasadenia Služieb určuje na zriadenie a začatie poskytovania Služby MPLS a pripojenie kratšiu lehotu ako podľa bodov (a) a (b) vyššie, platí lehota podľa Harmonogramu nasadenia Služieb.

### Poskytovateľ sa zaväzuje Služby MPLS a pripojenie k všetkým Lokalitám poskytovať odo dňa určeného podľa bodu 4.1.1 tejto Zmluvy až do uplynutia **štyroch (4) rokov** odo dňa podpisu Akceptačného protokolu k Lokalite č. L.13.1. Magistrát mesta Košice, SNP 48//A podľa Prílohy č. 2.

## **Doba poskytovania Služby Privátny Cloud**

### Službu Privátny Cloud sa Poskytovateľ zaväzuje zriadiť a následne poskytovať odo dňa uvedeného v Objednávke. Spôsob vystavovania Objednávok na Služby Privátny Cloud je popísaný v bode 5 tejto Zmluvy.

### Doba poskytovania Služby Privátny Cloud nepresiahne konečný termín poskytovania Služby MPLS a pripojenie podľa bodu 4.1.2 Zmluvy.

## **Harmonogram nasadenia Služieb**

### Bezodkladne po nadobudnutí účinnosti tejto Zmluvy Objednávateľ po dohode s Poskytovateľom zvolá s Poskytovateľom úvodné pracovné stretnutie tak, aby sa podľa okolností konalo najneskôr do desiatich (10) pracovných dní odo dňa nadobudnutia účinnosti tejto Zmluvy. Na tomto stretnutí Poskytovateľ odprezentuje najmä návrh Harmonogramu nasadenia Služieb súčasťou, ktorého budú aj ostatné dokumenty, ako sú popísané v bode 2.1.1 Prílohy č. 1 tejto Zmluvy.

### Po úvodnom pracovnom stretnutí bude Objednávateľovi patriť lehota desať (10) pracovných dní na odsúhlasenie Harmonogramu nasadenia Služieb alebo vznesenie (i) návrhov na úpravy a (ii) identifikáciu nedostatkov Harmonogramu nasadenia Služieb, pre ktoré je podľa Objednávateľa Harmonogram nasadenia Služieb v rozpore so Zmluvou a ktoré je nutné opraviť. V prípade doručenia návrhov na úpravy a/alebo požiadaviek na opravu Harmonogramu nasadenia Služieb bude Poskytovateľovi patriť lehota piatich (5) pracovných dní na jeho prepracovanie. Návrhy na úpravy Poskytovateľ podľa možností zapracuje alebo uvedie, prečo ich zapracovanie nie je možné alebo vhodné (primerane sa aplikuje § 551 Obchodného zákonníka). Nedostatky Harmonogramu nasadenia Služieb, pre ktoré je v rozpore so Zmluvou, Poskytovateľ opraví. Upravený Harmonogram nasadenia Služieb spolu s vysvetľujúcimi dokumentami Poskytovateľ predloží opätovne Objednávateľovi na preskúmanie a schválenie. Bez ohľadu na vyššie uvedené, Harmonogram nasadenia Služieb vyhovujúci podmienkam Zmluvy, je Poskytovateľ povinný predložiť Objednávateľovi na schválenie najneskôr do dvadsaťpäť (25) pracovných dní odo dňa nadobudnutia účinnosti tejto Zmluvy. Harmonogram nasadenia Služieb, ktorý je v súlade so Zmluvou, je Objednávateľ povinný odsúhlasiť. Odsúhlasený Harmonogram nasadenia Služieb je pre Zmluvné strany záväzný.

# Objednávanie Služby Privátny Cloud

### Pred začatím poskytovania Služby Privátny Cloud Zákazníkovi, je každý Zákazník povinný doručiť Poskytovateľovi písomnú Objednávku. Každú Objednávku musí odsúhlasiť písomne Objednávateľ.

### Objednávka musí byť doručená Poskytovateľovi najneskôr tridsať (30) kalendárnych dní pred prvým dňom mesiaca, od ktorého má byť Služba Privátny Cloud Zákazníkovi poskytovaná, ak sa Zmluvné strany nedohodnú inak. Za platnú Objednávku sa považuje iba Objednávka, ktorá je správne vyplnená a obsahuje všetky podstatné náležitosti podľa bodu 5.1.3 tejto Zmluvy.

### Objednávka musí obsahovať nasledovné údaje:

#### Identifikáciu Zákazníka, ktorému má byť Služba Privátny Cloud poskytovaná;

#### dátum začatia poskytovania Služby Privátny Cloud, ktorý nesmie byť skorší ako je deň zriadenia Služby MPLS a pripojenie k Lokalite č. L.13.1. Magistrát mesta Košice, SNP 48//A podľa bodu 4.1.1(a) tejto Zmluvy;

#### počiatočný rozsah Služby Privátny Cloud v členení (podľa Prílohy č. 3) na

##### počet virtuálnych jadier (cores);

##### veľkosť virtuálnej pamäte (RAM); a

##### veľkosť požadovaného dátového úložiska (Disk space MB);

#### čiastku Odmeny za Služby Privátny Cloud na jeden (1) mesiac poskytovania Služby prislúchajúcu definovanému rozsahu Služby vypočítanú podľa Prílohy č. 3;

#### podpis osoby oprávnenej konať za príslušného Zákazníka;

#### podpis osoby oprávnenej konať za Objednávateľa.

### V prípade, ak Objednávka nebude mať všetky náležitosti alebo bude obsahovať nesprávne údaje, Poskytovateľ Objednávku Zákazníkovi do piatich (5) dní vráti na prepracovanie s uvedením všetkých nedostatkov, ktoré Objednávka obsahuje.

### Každú Objednávku je možné počas jej trvania zo strany Zákazníka jednostranne zmeniť alebo úplne ukončiť. Pre účely správy Objednávok Služby Privátny Cloud bude zo strany Poskytovateľa zriadený portál, ktorý bude umožňovať prihlásenie Zákazníka do prostredia, v ktorom bude zo strany Zákazníka možné jednostranne nastavovať rozsah Objednávky na Služby Privátny Cloud. Každá zmena nastavenia rozsahu Objednávky Služby Privátny Cloud si bude vyžadovať autorizáciu Objednávateľa. Zmena rozsahu Objednávky Služby Privátny Cloud bude platiť odo dňa nasledujúceho po dni, v ktorom dôjde k autorizácii tejto zmeny zo strany Objednávateľa. Od momentu zmeny rozsahu Objednávky Služby Privátny Cloud je Poskytovateľ danému Zákazníkovi poskytovať Služby Privátny Cloud v rozsahu podľa aktualizovanej Objednávky.

### Pre zrušenie Objednávky je nutné zo strany Zákazníka Poskytovateľovi doručiť oznámenie o zrušení Objednávky. Oznámenie o zrušení Objednávky musí byť doručené Poskytovateľovi vždy najneskôr tridsať (30) kalendárnych dní pred prvým dňom mesiaca, od ktorého má byť Služba Privátny Cloud pre daného Zákazníka zrušená.

### Službu Privátny Cloud sa Poskytovateľ zaväzuje poskytovať vždy v súlade a v rozsahu podľa aktuálne platnej Objednávky.

# Odmena a platobné podmienky

## Maximálna predpokladaná Odmena za Služby v zmysle Ponuky Poskytovateľa je určená v nasledovnej výške:

## Odmena za Služby bez DPH: **[●],- EUR**.

## Hodnota DPH: **[●],- EUR**

Odmena za Služby vrátane DPH: **[●],- EUR**.

## Čiastka Odmeny za Služby MPLS a pripojenie je vypočítaná pre každú Lokalitu osobitne podľa Prílohy č. 2 tejto Zmluvy.

## Čiastka Odmeny za Služby Privátny Cloud je vypočítaná pre každého Zákazníka osobitne podľa príslušnej platnej a aktuálnej Objednávky, pričom v prípade, ak sa v priebehu kalendárneho mesiaca rozsah Objednávky Služby Privátny Cloud postupom podľa bodu 5.1.5 tejto Zmluvy zmení, výsledná odmena za Služby Privátny Cloud za daný mesiac bude vypočítaná spôsobom podľa bodu 6.5 tejto Zmluvy.

## Nárok na príslušnú čiastku Odmeny za Služby Poskytovateľovi vzniká za každý kalendárny mesiac poskytovania Služby pre príslušnú Lokalitu. Pokiaľ bola Služba pre danú Lokalitu v rámci daného kalendárneho mesiaca poskytovaná iba čiastkový počet dní mesiaca, čiastka Odmeny za Služby sa za daný mesiac vypočíta proporčne ako výška odmeny pripadajúcej na jeden (1) mesiac poskytovania Služby pre danú Lokalitu vydelená počtom dní daného kalendárneho mesiaca vynásobená skutočným počtom dní poskytovania Služby v danej Lokalite v rámci daného kalendárneho mesiaca. To platí tak pre Služby MPLS a pripojenie ako pre Služby Privátny Cloud.

## Pre Služby Privátny Cloud nad rámec bodu 6.4 platí, že ak sa v priebehu kalendárneho mesiaca rozsah Objednávky Služby Privátny Cloud postupom podľa bodu 5.1.5 tejto Zmluvy zmení, výsledná odmena za Služby Privátny Cloud za daný kalendárny mesiac bude vypočítaná pre každý rozsah Objednávky samostatne ako výška odmeny pripadajúcej na jeden (1) mesiac poskytovania Služby v rozsahu danej Objednávky vydelená počtom dní daného kalendárneho mesiaca a vynásobená skutočným počtom dní poskytovania Služby v rozsahu danej Objednávky v rámci daného kalendárneho mesiaca.

## Každý Zákazník uhrádza Poskytovateľovi Odmeny za Služby MPLS a pripojenie a Odmeny za Služby Privátny Cloud agregovane za všetky Lokality, ktoré pod príslušného Zákazníka spadajú podľa Prílohy č. 2 tejto Zmluvy.

## Faktúru na čiastky Odmeny za Služby Poskytovateľ vystavuje pre každého Zákazníka osobitne.

## Faktúru na čiastky Odmeny za Služby Poskytovateľ doručí každému Zákazníkovi najneskôr do desiatich (10) dní po uplynutí každého kalendárneho mesiaca za ktorý sa čiastka Odmeny za Služby platí.

## Každá faktúra bude okrem všeobecných náležitostí podľa zákona č. 222/2004 Z. z. o dani z pridanej hodnoty v znení neskorších predpisov obsahovať aj

#### samostatný rozpis čiastky Odmeny za Služby osobitne za Služby MPLS a pripojenie a Služby Privátny Cloud; pričom

##### vo vzťahu k Službám MPLS a pripojenie bude rozpis čiastky Odmeny za Služby MPLS a pripojenie ďalej samostatne rozpočítaný pre každú Lokalitu, za ktorú daný Zákazník platí odmenu za Služby MPLS a pripojenie; a

##### vo vzťahu k Službám Privátny Cloud bude rozpis čiastky Odmeny za Služby Privátny Cloud zohľadňovať tiež rozdelenie rozsahu Služby v danom mesiaci podľa rozsahu jednotlivých Objednávok, ako je to popísané v bode 6.5 tejto Zmluvy (ak v danom mesiaci došlo k zmene rozsahu Objednávky); a

#### započítanie zliav na odmeny za Služby, na ktoré Zákazníkovi vznikne nárok podľa bodu 9.8 tejto Zmluvy.

## Splatnosť každej faktúry podľa tejto Zmluvy je tridsať (30) dní od jej doručenia. Každý Zákazník úhradu faktúry vykoná bezhotovostným prevodom na účet Poskytovateľa uvedený v záhlaví Zmluvy. Za deň úhrady sa považuje deň odpísania zodpovedajúcej finančnej čiastky z bankového účtu Zákazníka.

## Pre vylúčenie akýchkoľvek pochybností platí, že žiaden zo Zákazníkov nezodpovedá za úhradu finančných záväzkov iného Zákazníka podľa tejto Zmluvy a porušenie Zmluvy zo strany niektorého zo Zákazníkov nezakladá žiadnu zodpovednosť ostatných Zákazníkov ani žiaden nárok Poskytovateľa voči ostatným Zákazníkom.

## Poskytovateľ nie je oprávnený postúpiť žiadne pohľadávky ani iné práva vyplývajúce z tejto Zmluvy bez predchádzajúceho písomného súhlasu Zákazníka, ktorého sa má postúpenie pohľadávky týkať, a Objednávateľa. Poskytovateľ nie je oprávnený započítať svoje pohľadávky voči pohľadávkam Zákazníka bez písomného súhlasu Zákazníka.

# Nasadenie poskytovania Služieb

## Poskytovateľ je povinný na vlastnú zodpovednosť a vlastné nebezpečenstvo s odbornou starostlivosťou vykonať všetky činnosti tak, aby bol schopný poskytovať všetky Služby pre všetky Lokality v súlade s Harmonogramom nasadenia Služieb a v súlade so všetkými Objednávkami.

## Pred začatím poskytovania každej Služby v každej Lokalite je Poskytovateľ povinný za účasti príslušného Zákazníka a Objednávateľa vykonať v danej Lokalite Funkčné skúšky Služieb. Na základe Funkčných skúšok musí Poskytovateľ preukázať, že parametre Služby pre danú Lokalitu spĺňajú všetky špecifikácie podľa Prílohy č. 1, resp. Objednávky.

## Poskytovateľ vypracuje harmonogram Funkčných skúšok, ktorý bude obsahovať časový harmonogram jednotlivých plánovaných úkonov testovania, ako aj ich opis. Harmonogram Funkčných skúšok Poskytovateľ doručí príslušnému Zákazníkovi a Objednávateľovi v dostatočnom časovom predstihu, najneskôr však desať (10) dní pred plánovaným termínom Funkčných skúšok. Funkčné skúšky budú prebiehať v súlade s harmonogramom Funkčných skúšok a budú zahŕňať všetky úkony potrebné na preukázanie toho, že parametre Služby pre danú Lokalitu spĺňajú všetky špecifikácie podľa Prílohy č. 1, resp. Objednávky.

## O výsledku každých Funkčných skúšok bude vyhotovený samostatný protokol, ktorého súčasťou bude vyhodnotenie výsledkov testovania a skúšok. Pokiaľ Poskytovateľ na základe Funkčných skúšok a výsledkov testovania preukáže, že parametre Služby pre danú Lokalitu spĺňajú všetky špecifikácie podľa Prílohy č. 1, resp. Objednávky, Poskytovateľ, Objednávateľ a príslušný Zákazník pre každú príslušnú Lokalitu a Službu vypracujú osobitný akceptačný protokol v troch (3) vyhotoveniach (po jednom pre každú zúčastnenú Zmluvnú stranu), ktorý bude obsahovať deklaráciu, že parametre Služby sú v súlade so Zmluvou (ďalej aj ako „**Akceptačný protokol**“). Akceptačný protokol bude okrem deklarácie o splnení parametrov Služby obsahovať aj nasledovné údaje:

#### zoznam hnuteľného majetku prenechaného do užívania pre účely poskytovania Služby v príslušnej Lokalite;

#### užívateľské príručky nevyhnutné na obsluhu zvereného hnuteľného majetku pre účely poskytovania Služby.

## Podpis Akceptačného protokolu Poskytovateľa nezbavuje zodpovednosti za riadne poskytovanie Služieb v období po podpise Akceptačného protokolu.

# Rozšírenie rozsahu Lokalít a Zákazníkov

## V prípade, ak po uzatvorení tejto Zmluvy nastane potreba rozšíriť okruh Zákazníkov a/alebo Lokalít, budú sa uplatňovať nasledovné podmienky.

## V prípade, ak sa bude rozširovať okruh Zákazníkov a/alebo okruh Lokalít, Poskytovateľ bude povinný postupom podľa bodu 8.3 Zmluvy novú čiastkovú zmluvu (ďalej aj ako „**Čiastková zmluva**“) za nasledovných podmienok a s nasledovnými podstatnými náležitosťami:

#### ak sa bude rozširovať okruh Zákazníkov, nový Zákazník bude právnická osoba identifikovaná ako potenciálny Zákazník v časti „Konektivita – Rámcová časť“ Prílohy č. 2;

#### ak sa bude rozširovať okruh Zákazníkov, zmluvnými stranami budú Poskytovateľ, Objednávateľ a nový Zákazník;

#### ak sa nebude rozširovať okruh Zákazníkov, iba okruh Lokalít, zmluvnými stranami budú Poskytovateľ, Objednávateľ a Zákazník, pod ktorého majú nové Lokality spadať;

#### Čiastková zmluva bude obsahovať explicitnú deklaráciu, že na práva a povinnosti Zmluvných strán sa budú aplikovať podmienky tejto Zmluvy, ktorá (Zmluva) bude zároveň prílohou Čiastkovej zmluvy;

#### vo vzťahu k Službám MPLS a pripojenie

##### bude osobitne určený zoznam nových Lokalít, ku ktorým sa majú zriadiť a poskytovať Služby MPLS a pripojenie;

##### pre každú Lokalitu bude určená osobitná úroveň Služieb MPLS a pripojenie a nim prislúchajúca čiastka Odmeny za Služby podľa preddefinovaných možností, ako sú uvedené v časti „Konektivita – Rámcová časť“ Prílohy č. 2;

##### pre každú Lokalitu bude určená doba, do ktorej bude Poskytovateľ povinný zriadiť a následne poskytovať Službu MPLS a pripojenie, ktorá nebude kratšia ako šesť (6) mesiacov odo dňa nadobudnutia účinnosti Čiastkovej zmluvy, ak sa zmluvné strany nedohodnú inak;

#### vo vzťahu k Službám Privátny Cloud Čiastková zmluva nebude obsahovať ich presné vymedzenie, pričom pre uplatnenie požiadavky na poskytovanie Služby Privátny Cloud bude po uzatvorení Čiastkovej zmluvy zo strany Zákazníka, resp. nového Zákazníka vystavená osobitná Objednávka.

## Pre uzatváranie Čiastkových zmlúv platia nasledovné podmienky

#### Objednávateľ zašle Poskytovateľovi návrh Čiastkovej zmluvy spolu s výzvou na jej uzatvorenie, ktorá nesmie byť kratšia ako pätnásť (15) dní odo dňa jej doručenia;

#### Návrh Čiastkovej zmluvy musí zodpovedať podmienkam dohodnutým v tejto Zmluve, najmä musí obsahovať všetky podstatné náležitosti podľa bodu 8.2 Zmluvy a musí obsahovať správne vymedzenie Služieb a správne Čiastky Odmeny za Služby; pričom

#### V prípade, ak bude návrh Čiastkovej zmluvy v súlade s podmienkami tejto Zmluvy, Poskytovateľ bude povinný tento návrh Čiastkovej zmluvy podpísať a v troch (3) vyhotoveniach doručiť do sídla Objednávateľa najneskôr do pätnástich (15) dní odo dňa doručenia výzvy na uzatvorenie Čiastkovej zmluvy;

#### Ak návrh Čiastkovej zmluvy nebude v súlade s podmienkami tejto Zmluvy, Poskytovateľ návrh Čiastkovej zmluvy Objednávateľovi do piatich (5) dní vráti na prepracovanie s uvedením všetkých nedostatkov, ktoré návrh Čiastkovej zmluvy obsahuje. Po odstránení nedostatkov návrhu Čiastkovej zmluvy Objednávateľ opätovne doručí prepracovaný návrh Čiastkovej zmluvy Poskytovateľovi v súlade s týmto bodom 8.3 Zmluvy;

#### Po doručení Poskytovateľom podpísanej Čiastkovej zmluvy Objednávateľovi, Čiastkovú zmluvu podpíšu aj ostatné zmluvné strany a Čiastkovú zmluvu zverejnia v súlade s Právnymi predpismi.

## Iné zmeny v rozsahu Zákazníkov a/alebo Lokalít je možné vykonať výlučne dodatkom k tejto Zmluve.

# Úroveň poskytovania Služby a zodpovednosť za vady

## Poskytovateľ počas celej doby poskytovania Služieb zodpovedá za to, že Služby budú spĺňať všetky parametre dohodnuté v tejto Zmluve, nebudú mať vady a budú Zákazníkom k dispozícii na riadne užívanie na účel, na ktorý sú určené. Za vadu sa považuje predovšetkým no nie výlučne zobrazovanie chybových hlásení, absencia požadovanej alebo obvyklej funkcionality, nedostatočná kompatibilita, príliš dlhá odozva, užívateľsky neprijateľné ovládanie, resp. iná odchýlka funkčnosti, resp. fungovania Služby.

## Aby boli Služby počas celej doby poskytovania Služieb v súlade so Zmluvou, Zmluvné strany sa dohodli, že Objednávateľ a ostatní Zákazníci sú oprávnení od Poskytovateľa požadovať a Poskytovateľ je povinný bezodplatne a na vlastnú zodpovednosť vykonať všetky činnosti a úkony na odstránenie vád Služieb.

## Poskytovateľ najneskôr k momentu zriadenia Služby MPLS a pripojenia pre prvú z Lokalít Objednávateľovi písomne doručí kontaktné údaje osôb na strane Poskytovateľa v rozsahu min. telefónne číslo a emailová adresa, na ktorých bude možné zo strany všetkých Zákazníkov uplatňovať požiadavky na odstránenie vád Služieb (helpdesk).

## Všetci Zákazníci budú požiadavky na odstránenie vád Služieb uplatňovať bezodkladne po ich zistení telefonicky alebo písomne na kontaktných adresách, ktoré Poskytovateľ oznámi podľa bodu 9.3 tejto Zmluvy.

## Poskytovateľ sa zaväzuje dodržať garantovanú dostupnosť Služieb (Service availability) a garantované časy odstránenia vád Služieb od ich nahlásenia (Time to repair) ako sú definované v Prílohe č. 1 tejto Zmluvy a to vo vzťahu ku každej z Lokalít podľa toho, aká úroveň je príslušnej Lokalite pridelená podľa Prílohy č. 2 tejto Zmluvy.

## Vo vzťahu ku garantovanej dostupnosti Služieb sa skutočná úroveň poskytovania Služby bude vyhodnocovať na mesačnej báze na úrovni jednotlivých Lokalít, pričom do rozsahu času nedostupnosti Služby sa bude počítať každý časový interval, v ktorom Služba nebude dostupná vôbec alebo nebude dostupná v rozsahu definovanom touto Zmluvou.

## Vo vzťahu k časom na odstránenie vád Služieb sa bude skutočná úroveň časov odstránenia vád na mesačnej báze na úrovni jednotlivých Lokalít, pričom do rozsahu prekročenia času na odstránenie vady sa bude započítavať každý časový interval nad rámec garantovaného času na odstránenie vady od jej nahlásenia podľa Prílohy č. 1 tejto Zmluvy, v ktorom Služba nebude dostupná vôbec alebo nebude dostupná v rozsahu definovanom touto Zmluvou.

## V prípade, ak nebude dodržaná garantovaná dostupnosť a/alebo garantované časy odstránenia vád Služieb od ich nahlásenia, budú mať Zákazníci nasledovné nároky na zľavu z Odmeny za Služby:

#### V prípade, že vo vzťahu ku konkrétnej Lokalite v rámci kalendárneho mesiaca dôjde k výpadku dostupnosti Služieb presahujúcej garantovanú dostupnosť Služieb, Zákazník, pod ktorého podľa Prílohy č. 2 spadá príslušná Lokalita, bude mať vo vzťahu k dotknutej Lokalite nárok na percentuálnu zľavu z odmeny za Služby za daný kalendárny mesiac vypočítanú ako 50 násobok rozdielu medzi garantovanou úrovňou dostupnosti Služby a skutočne dosiahnutou úrovňou dostupnosti Služby v danom kalendárnom mesiaci.

#### V prípade, že vo vzťahu ku konkrétnej Lokalite v rámci kalendárneho mesiaca dôjde k prekročeniu času na odstránenie vady Služby, Zákazník, pod ktorého podľa Prílohy č. 2 spadá príslušná Lokalita, bude mať vo vzťahu k dotknutej Lokalite nárok na percentuálnu zľavu z odmeny za Služby za daný kalendárny mesiac vypočítanú ako počet začatých hodín, o ktoré bol prekročený čas na odstránenie vád Služieb v danom mesiaci vynásobený číslom sedem (7).

## Zľavy podľa tohto bodu sa kumulujú. Zľava z odmeny za Služby podľa tohto bodu nepresiahne 100 % na Lokalitu.

# Odškodnenie a sankcie

## Poskytovateľ zodpovedá bez obmedzenia za všetky škody, ktoré vzniknú Objednávateľovi a ostatným Zákazníkom a iným osobám, na veciach a akomkoľvek inom majetku a/alebo na zdraví osôb, v rozsahu v akom toto poškodenie alebo strata vyplýva z dôvodov poskytovania Služieb alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy zo strany Poskytovateľa.

## Škodou sa rozumie aj akákoľvek právoplatne uložená sankcia alebo pokuta Objednávateľovi a/alebo ostatným Zákazníkom zo strany orgánov verejnej moci, (orgánov štátnej správy a orgánov samosprávy) za porušenia akýchkoľvek povinností súvisiacich s plnením Zmluvy, za ktoré nesie zodpovednosť Poskytovateľ.

## Zmluvné strany v plnom rozsahu zodpovedajú za škodu, ktorá vznikne druhej Zmluvnej strane v dôsledku nepravdivosti vyhlásení a tvrdení jednej alebo druhej Zmluvnej strany uvedených v tejto Zmluve.

## V prípade, že nastane niektorá z nižšie uvedených okolností, má Objednávateľ, resp. príslušný Zákazník na základe faktúry nárok požadovať od Poskytovateľa zaplatenie a Poskytovateľ je v prípade uplatnenia takého nároku zo strany Objednávateľa, resp. príslušného Zákazníka povinný Objednávateľovi, resp. príslušnému Zákazníkovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):

#### v prípade omeškania Poskytovateľa so začatím poskytovania Služieb v príslušnej Lokalite podľa Harmonogramu nasadenia Služieb má príslušný Zákazník nárok na zaplatenie zmluvnej pokuty vo výške vo výške 0,02 % z celkovej maximálnej Odmeny za Služby, a to za každý aj začatý deň omeškania;

#### V prípade, ak Poskytovateľ nepredloží Objednávateľovi Harmonogram nasadenia Služieb, ktorý je v súlade so Zmluvou ani v lehote podľa bodu 4.3.2 Zmluvy má Objednávateľ nárok na zaplatenie zmluvnej pokuty vo výške 0,02 % z celkovej maximálnej Odmeny za Služby, a to za každý aj začatý deň omeškania;

#### v prípade omeškania Poskytovateľa s uzatvorením Čiastkovej zmluvy v lehote podľa bodu 8.3 Zmluvy má príslušný Zákazník nárok na zaplatenie zmluvnej pokuty vo výške 0,05 % z celkovej maximálnej Odmeny za Služby, a to za každý aj začatý deň omeškania;

#### V prípade, ak Poskytovateľ zadá určitú časť plnenia tejto Zmluvy Subdodávateľovi v rozpore s postupom podľa bodu 11 tejto Zmluvy má Objednávateľ nárok na zaplatenie zmluvnej pokuty vo výške 100.000,- EUR;

#### V prípade, ak Poskytovateľ vykonáva vybrané odborné činností v rámci plnenia tejto Zmluvy, ktoré má vykonávať výlučne prostredníctvom Odborníkov, prostredníctvom iných osôb, alebo v prípade, ak Poskytovateľ viac nedisponuje kapacitami Odborníka, a nemá zabezpečené nahradenia kapacity Odborníka iným Odborníkom postupom podľa bodu 12 tejto Zmluvy, má Objednávateľ nárok na zaplatenie zmluvnej pokuty vo výške 1.000,- EUR, a to za každý aj začatý deň kedy toto porušenie Zmluvy trvá;

#### V prípade, ak nastane akákoľvek udalosť, ktorá oprávňuje Objednávateľa odstúpiť od tejto Zmluvy, má Objednávateľ nárok na zaplatenie zmluvnej pokuty vo výške 5 % z celkovej maximálnej Odmeny za Služby.

## Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy, a ktorú je príslušná Zmluvná strana oprávnená si vymáhať v plnej výške aj popri zmluvnej pokute.

# Subdodávatelia

## Poskytovateľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov známych v čase uzatvorenia tejto Zmluvy tvorí Prílohu č. 4 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ musí (ak má povinnosť) byť riadne zapísaný v registri partnerov verejného sektora podľa Zákona o RPVS.

## V prípade, ak má počas plnenia Zmluvy Poskytovateľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:

#### Subdodávateľ, ktorého sa týka návrh na zmenu, musí (ak má povinnosť) byť riadne zapísaný v registri partnerov verejného sektora podľa Zákona o RPVS;

#### Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s touto Zmluvou a musí spĺňať minimálne podmienky kladené na Subdodávateľov v zmysle Súťažných podkladov a tejto Zmluvy (ak boli stanovené);

#### Subdodávateľ nesmie byť vo vzťahu k Objednávateľovi v Konflikte záujmov a medzi Subdodávateľom a Objednávateľom nesmie byť vedené žiadne civilné sporové ani iné súdne konanie, pokiaľ nie je zrejmé, že takéto súdne konanie nemôže žiadnym negatívnym spôsobom ovplyvniť plnenie tejto Zmluvy alebo nemôže znamenať Konflikt záujmov;

#### Poskytovateľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.

## Návrh na zmenu Subdodávateľa spolu s dokladmi podľa bodu 11.2(d) vyššie a aktualizovaným znením zoznamu Subdodávateľov musí Poskytovateľ predložiť Objednávateľovi najneskôr desať (10) dní pred začatím plánovanej subdodávky. Objednávateľ má právo zmenu alebo doplnenie Subdodávateľ odmietnuť, ak nie sú splnené podmienky uvedené v bode 11.2 vyššie.

## Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu 11 Zmluvy.

## V prípade, ak Poskytovateľ využije na plnenie ktorejkoľvek povinnosti podľa tejto Zmluvy Subdodávateľa, Poskytovateľ za konanie Subdodávateľa voči Objednávateľovi zodpovedá, ako keby plnenie vykonával sám.

# Odborníci

## Poskytovateľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom Odborníkov, prostredníctvom ktorých preukazoval splnenie podmienok účasti technickej spôsobilosti vo Verejnom obstarávaní. Zoznam jednotlivých Odborníkov v čase uzatvorenia tejto Zmluvy tvoria obsah Prílohy č. 5 tejto Zmluvy.

## V prípade, ak chce Poskytovateľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Poskytovateľ preukazuje spôsobom, akým spôsobilosť preukazoval pôvodný Odborník vo Verejnom obstarávaní.

## Pre vylúčenie pochybností sa Zmluvné strany dohodli, že pre zmenu alebo doplnenie Odborníka nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu.

## Ak má byť ktorýkoľvek Odborník dočasne krátkodobo neprítomný počas plnenia tejto Zmluvy, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnom zástupcovi Odborníka. Pre účely tejto Zmluvy bude mať zástupca Odborníka rovnaké právomoci ako sú dané osobe danému Odborníkovi.

# Práva duševného vlastníctva a softwarové vybavenie a podpora

## Ak akákoľvek časť predmetu plnenia podľa tejto Zmluvy bude mať povahu autorského diela v zmysle Autorského zákona a/alebo ak si akákoľvek časť plnenia tejto Zmluvy (najmä poskytovanie, resp. užívanie Služieb zo strany Objednávateľa a ostatných Zákazníkov) bude vyžadovať udelenie akejkoľvek licencie, tak platí, že Poskytovateľ udeľuje podpisom Akceptačného protokolu Objednávateľovi a príslušnému Zákazníkovi všetky licencie potrebné na riadne užívanie Služieb v súlade s účelom tejto Zmluvy, pričom tieto licencie budú platné minimálne po dobu poskytovania Služieb.

## Poskytovateľ vyhlasuje, že dodaním (i) akéhokoľvek softwarového či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia, ktoré je súčasťou poskytovania Služieb nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Poskytovateľ odškodní a ochráni Objednávateľa a ostatných Zákazníkov pred akýmikoľvek prípadnými nárokmi tretích strán voči Objednávateľovi a ostatným Zákazníkom v súvislosti s poskytovaním Služieb.

## Poskytovateľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek výrobcov a prevádzkovateľov systémov, softwarov, zariadení, či akýchkoľvek iných osôb, potrebné pre poskytovanie Služieb.

## Objednávateľ a Zákazníci akceptovaním Služieb nepreberajú žiadnu zodpovednosť za prípadné porušenie akýchkoľvek majetkových a/alebo autorských a priemyselných práv tretích osôb Poskytovateľom v súvislosti s plnením tejto Zmluvy.

## Poskytovateľ sa zaväzuje Objednávateľa a ostatných Zákazníkov odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s poskytovaním a užívaním Služieb.

# Trvanie a ukončenie zmluvy

## Táto Zmluva nadobúda platnosť dňom jej podpisu oprávnenými osobami všetkých Zmluvných strán a účinnosť v deň nasledujúci po dni jej zverejnenia v súlade s platnými Právnymi predpismi. Táto Zmluva sa uzatvára na dobu určitú, a to odo dňa jej uzavretia do uplynutia **štyroch (4) rokov** odo dňa podpisu Akceptačného protokolu k Lokalite č. L.13.1. Magistrát mesta Košice, SNP 48//A podľa Prílohy č. 2 tejto Zmluvy.

## Túto Zmluvu je možné predčasne ukončiť

#### dohodou Zmluvných strán; alebo

#### odstúpením od tejto Zmluvy niektorou zo Zmluvných strán v súlade s podmienkami tejto Zmluvy.

## Objednávateľ je oprávnený odstúpiť od tejto Zmluvy ako celku aj v mene ostatných Zákazníkov v nasledovných prípadoch, ktoré znamenajú podstatné porušenie Zmluvy:

#### ak sa preukáže, že Poskytovateľ v Ponuke Poskytovateľa predložil nepravdivé doklady alebo uviedol nepravdivé, neúplné alebo skreslené údaje, ktorými preukazoval splnenie podmienok účasti a tieto mali vplyv na vyhodnotenie splnenia podmienok účasti alebo výber úspešného uchádzača Verejného obstarávania; to neplatí, ak mal Objednávateľ možnosť nepravdivosť, neúplnosť alebo skreslenosť údajov zistiť ešte pred uzatvorením Zmluvy a/alebo ak k takému zisteniu dôjde viac ako jeden (1) rok od uzatvorenia tejto Zmluvy.

#### ak Poskytovateľ bude v omeškaní s nasadením ktorejkoľvek zo Služieb v rozpore s Harmonogramom nasadenia Služieb alebo touto Zmluvou viac ako šesťdesiat (60) dní;

#### ak konanie Poskytovateľa predstavuje vo vzťahu k Zmluve ako celku porušenie Zmluvy v rozsahu predpokladanom ustanovením § 345 ods. 2 Obchodného zákonníka, v prípadoch podľa ustanovení § 19 Zákona o verejnom obstarávaní, ustanovenia § 15 Zákona o RPVS, resp. v ostatných prípadoch, kedy tak ustanovujú osobitné Právne predpisy.

## Každý Zákazník je oprávnený odstúpiť od tejto Zmluvy v časti, ktorá sa ho týka, v nasledovných prípadoch, ktoré znamenajú podstatné porušenie Zmluvy

#### Poskytovateľ bude v omeškaní s nasadením Služby vo vzťahu k akejkoľvek Lokalite daného Zákazníka v rozpore s Harmonogramom nasadenia Služieb alebo touto Zmluvou viac ako šesťdesiat (60) dní;

#### v prípade nedodržania garantovanej úrovne poskytovania Služieb vo vzťahu k akejkoľvek Lokalite daného Zákazníka podľa bodu 9 tejto Zmluvy v nasledovnom rozsahu:

##### ak dôjde k výpadku dostupnosti Služieb presahujúcej garantovanú dostupnosť Služieb vo vzťahu ku ktorejkoľvek Lokalite daného Zákazníka o viac ako 2 % za kalendárny mesiac, viac ako dva (2) krát za posledných dvanásť (12) mesiacov; alebo

##### ak dôjde k prekročeniu času na odstránenie vady Služby vo vzťahu ku ktorejkoľvek Lokalite daného Zákazníka o viac ako pätnásť (15) hodín za kalendárny mesiac, viac ako dva (2) krát za posledných dvanásť (12) mesiacov ; a

#### ak konanie Poskytovateľa predstavuje porušenie Zmluvy vo vzťahu k dotknutému Zákazníkovi v rozsahu predpokladanom ustanovením § 345 ods. 2 Obchodného zákonníka.

## Poskytovateľ môže odstúpiť od tejto Zmluvy v nasledovných prípadoch a v nasledovnom rozsahu:

#### Poskytovateľ môže odstúpiť od tejto Zmluvy ako celku ak spoločné konanie Objednávateľa a ostatných Zákazníkov predstavuje porušenie Zmluvy v rozsahu predpokladanom ustanovením § 345 ods. 2 Obchodného zákonníka;

#### Poskytovateľ môže odstúpiť od tejto Zmluvy v časti, ktorá sa týka konkrétneho Zákazníka v prípade, ak konanie tohto Zákazníka predstavuje porušenie Zmluvy v rozsahu predpokladanom ustanovením § 345 ods. 2 Obchodného zákonníka.

## Odstúpenie od tejto Zmluvy sa uskutočňuje písomným oznámením adresovaným druhej Zmluvnej strane. Na vysporiadanie práv a povinností pre prípad odstúpenia od Zmluvy sa použijú všeobecné ustanovenia Obchodného zákonníka. Poskytovateľ však nie je oprávnený odstúpiť od Zmluvy skôr, ako

#### Poskytovateľ doručí príslušnému Zákazníkovi a Objednávateľovi písomnú výzvu na odstránenie príčiny, ktorá zakladá Poskytovateľovi právo na odstúpenie od tejto Zmluvy s lehotou na jej odstránenie, ktorá nebude kratšia ako tridsať (30) dní odo dňa doručenia výzvy; a

#### márne uplynie lehota (t. j. v stanovenej lehote Objednávateľ, resp. Zákazník neodstráni príčinu, ktorá zakladá Poskytovateľovi právo na odstúpenie od tejto Zmluvy) určená postupom podľa písm. (a) vyššie.

# Komunikácia a oprávnené osoby

## Zmluvné strany sa dohodli, že na účely vzájomnej komunikácie pre účely plnenia Zmluvy si bezodkladne po nadobudnutí tejto Zmluvy písomne oznámia kontaktné osoby, ktoré budú komunikovať v príslušných otázkach týkajúcich sa plnenia tejto Zmluvy.

## Všetky oznámenia, žiadosti, požiadavky a ostatná komunikácia, ktoré sa vyžadujú alebo sú v tejto Zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:

#### budú doručované osobne, pri prijatí alebo odmietnutí prevzatia;

#### ak to nie je vylúčené podľa niektorého ustanovenia tejto Zmluvy tak budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu, pričom v prípade, ak takéto potvrdenie bude doručené na adresu odosielateľa mimo pracovný deň alebo v pracovný deň po bežnom pracovnom čase, za čas doručenia sa bude považovať najbližší nasledujúci pracovný deň;

#### budú doručované kuriérskou službou, štvrtý pracovný deň po dátume odovzdania kuriérskej službe na prepravu, alebo v prípade skoršieho doručenia, k dátumu doručenia príjemcovi na základe potvrdenia odosielateľovi kuriérskou službou; alebo

#### budú doručované ako doporučená zásielka, prevzatím, odmietnutím prevzatia alebo prvý pracovný deň po tom, čo pošta vráti komunikáciu odosielajúcej strane ako nedoručenú.

## Všetky oznámenia, žiadosti, požiadavky a ostatná komunikácia budú adresované na príslušné adresy sídla Zmluvných strán a/alebo adresy Zmluvných strán uvedené v záhlaví tejto Zmluvy a zároveň kontaktným osobám, ktoré si Zmluvné strany písomne oznámia bezodkladne po nadobudnutí účinnosti tejto Zmluvy.

## Podľa tejto Zmluvy nie je účinne možné doručiť emailom podľa bodu 15.2(b) žiadne odstúpenie od Zmluvy.

# Mlčanlivosť a dôverné informácie

## Zmluvné strany sú povinné zachovávať mlčanlivosť o akýchkoľvek informáciách a údajoch (bez ohľadu na to, či sú také údaje alebo informácie komerčnej, marketingovej, finančnej, technickej alebo inej povahy, know-how), ktoré druhá Zmluvná strana označí za dôverné alebo ako predmet obchodného tajomstva a sú pre takéto údaje a informácie naplnené všetky zákonné predpoklady pre ich vnímanie ako obchodného tajomstva (ďalej aj ako „**Dôverné informácie**“).

## Zmluvné strany sa zaväzujú zachovávať mlčanlivosť o Dôverných informáciách, používať Dôverné informácie výlučne na účely plnenia Zmluvy, neposkytnúť a nesprístupniť Dôverné informácie tretím osobám a prijať všetky potrebné opatrenia na ochranu a zabezpečenie Dôverných informácií pred ich zverejnením alebo poskytnutím tretej osobe. Toto ustanovenie sa nebude vzťahovať na poskytnutie informácií v prípade, ak:

#### ide o zverejnenie samotného textu Zmluvy alebo iných informácií, ktoré sa získali za verejné financie alebo sa týkajú používania verejných financií a ktoré Objednávateľ zverejňuje z dôvodu transparentnosti podľa Právnych predpisov;

#### to bude potrebné pre plnenie jej povinností podľa tejto Zmluvy;

#### na to bude povinná podľa právneho predpisu alebo podľa vykonateľného rozhodnutia, opatrenia alebo výzvy príslušného orgánu verejnej moci;

#### to bude potrebné v súdnych, rozhodcovských, správnych a iných obdobných konaniach;

#### treťou osobou bude právny alebo daňový poradca, audítor, banka, pobočka zahraničnej banky, ich poradcovia, alebo iný poradca Zmluvnej strany, ktorý zároveň vo vzťahu k poskytnutým alebo sprístupneným informáciám bude mať zákonom uloženú alebo zmluvne dohodnutú povinnosť zachovávania mlčanlivosti;

#### treťou osobou bude osoba, ktorá má vo vzťahu k Zmluvnej strane postavenie ovládajúcej osoby alebo ovládanej osoby podľa príslušných ustanovení Obchodného zákonníka.

## Zmluvné strany sa dohodli, že obsah Zmluvy, vrátane obsahu všetkých jej príloh, je verejný a nevzťahujú sa naň ustanovenia o ochrane informácií ako to ustanovuje 16.2 tejto Zmluvy.

## Povinnosť zachovávať mlčanlivosť podľa tohto bodu zostáva v platnosti aj po ukončení tejto Zmluvy.

# Konflikt záujmov

## Poskytovateľ vyvinie všetko úsilie a príjme všetky nevyhnutné opatrenia, aby on a jeho Subdodávatelia zabránili akejkoľvek situácii, kedy by plnenie tejto Zmluvy malo alebo mohlo byť ohrozené z dôvodu ekonomických, politických, národnostných, rodinných alebo akýchkoľvek iných obdobných väzieb alebo inej formy spoločného záujmu (ďalej aj ako „**Konflikt záujmov**“).

## V prípade výskytu akejkoľvek situácie, kedy by nastal alebo by taká situácia smerovala k tomu, že nastane Konflikt záujmov, Poskytovateľ je o tom povinný bezodkladne informovať Objednávateľa v písomnej forme. Poskytovateľ príjme všetky nevyhnutné kroky k tomu, aby bol Konflikt záujmov odvrátený alebo odstránený.

# Záverečné ustanovenia

## Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike.

## Zmluva nadobúda platnosť momentom jej podpisu všetkými Zmluvnými stranami a účinnosť v deň nasledujúci po dni jej zverejnenia v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

## Ak Zmluvná strana neuplatní niektoré svoje oprávnenie podľa tejto Zmluvy, alebo ak si nevyžiada plnenie niektorého z ustanovení tejto Zmluvy od druhej Zmluvnej strany, nebude sa to vykladať ako súčasné alebo budúce vzdanie sa práva z tejto Zmluvy, ani to nebude mať vplyv na možnosť Zmluvnej strany následne si uplatňovať akékoľvek práva z tejto Zmluvy.

## Každé ustanovenie tejto Zmluvy sa, pokiaľ je to možné, vykladá tak, aby bolo účinné a platné podľa platných Právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymáhateľné alebo neplatné, nedotkne sa to platnosti alebo vymáhateľnosti ostatných ustanovení tejto Zmluvy, ktoré budú i naďalej záväzné a v plnom rozsahu platné a účinné. V prípade takejto nevymáhateľnosti alebo neplatnosti budú Zmluvné strany v dobrej viere rokovať, aby sa dohodli na úpravách alebo dodatkoch k tejto Zmluve, ktoré sú potrebné na realizáciu zámerov tejto Zmluvy a ktoré si vyžaduje takáto neplatnosť alebo nevymáhateľnosť.

## Zmluva sa môže meniť alebo dopĺňať iba prostredníctvom písomných dodatkov, ktoré podpísali Zmluvné strany, vždy v rozsahu a spôsobom v súlade so Zákonom o verejnom obstarávaní a ostatnými Právnymi predpismi.

## Zmluvné strany sa dohodli, že táto Zmluva je v rozsahu, v akom sa týka možnosti rozšírenia Zákazníkov, zmluvou v prospech tretích osôb podľa § 50 Občianskeho zákonníka uzavretá v prospech každej právnickej osoby voči ktorej Objednávateľ vykonáva alebo v budúcnosti bude vykonávať centralizovanú činnosť vo verejnom obstarávaní podľa § 15 ZVO. Zmluvné strany sa dohodli, že zmeny ani doplnenia tejto Zmluvy si nevyžadujú súhlas žiadnej z tretích osôb oprávnených zo Zmluvy.

## Zmluvné strany pre prípad sporu majúci pôvod v tejto Zmluve určujú právomoc a príslušnosť súdov Slovenskej republiky pre právoplatné rozhodnutie predmetného sporu, pričom pre rozhodnutie sa použijú hmotnoprávne a procesnoprávne predpisy platné v Slovenskej republike.

## Pred predložením sporu príslušnému súdu sa však Zmluvné strany pokúsia dosiahnuť mimosúdne vyriešenie spornej veci.

## Táto Zmluva je vyhotovená v dvanástich (12) vyhotoveniach s povahou originálu po jednom (1) vyhotovení pre každú Zmluvnú stranu okrem Mesta Košice, ktoré dostane dve (2) vyhotovenia Zmluvy.

## Neoddeliteľnú súčasť tejto Zmluvy tvoria nasledovné prílohy:

Príloha č. 1 Špecifikácia Služieb

Príloha č. 2 Odmena za Služby MPLS a pripojenie.

Príloha č. 3 Odmena za Služby Privátny Cloud

Príloha č. 4 Zoznam Subdodávateľov

Príloha č. 5 Zoznam Odborníkov

Zmluvné strany vyhlasujú, že si Zmluvu prečítali, jej zneniu porozumeli, že znenie Zmluvy je určité a zrozumiteľné, že obsah Zmluvy je v súlade s ich skutočnou a slobodnou vôľou a na dôkaz vyššie uvedeného Zmluvné strany túto Zmluvu podpisujú.

|  |  |
| --- | --- |
| V [●] dňa [●]  Za **Mesto Košice**  \_\_\_\_\_\_\_\_\_\_\_\_\_\_\_\_\_\_\_\_\_  [●] | V [●] dňa [●]  Za **Poskytovateľa**:  \_\_\_\_\_\_\_\_\_\_\_\_\_\_\_\_\_\_\_\_\_  [●] |

V [●] dňa [●]

Za **Dopravný podnik mesta Košice, akciová spoločnosť**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Bytový podnik mesta Košice, s.r.o.**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Stredisko sociálnej pomoci mesta Košice**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Knižnica pre mládež mesta Košice**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Správa mestskej zelene v Košiciach**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Zoologická záhrada Košice**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Psychosociálne centrum**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Košická Futbalová Aréna a.s.**

\_\_\_\_\_\_\_\_\_\_\_\_\_\_\_\_\_\_\_\_\_

[●]

V [●] dňa [●]

Za **Stredisko služieb škole**

\_\_\_\_\_\_\_\_\_\_\_\_\_\_\_\_\_\_\_\_\_

[●]