Súťažné podklady

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**Verejná** **súťaž**“ alebo „**Verejné obstarávanie**“)

/služby/

evidenčné číslo Verejnej súťaže:

MK/A/2022/10687

predmet zákazky

Sieťová infraštruktúra mesta Košice

|  |  |
| --- | --- |
| Osoba zodpovedná za vypracovanie súťažných podkladov: | JUDr. Tomáš Uríček |
| Súťažné podklady schválil: | Ing. Jaroslav Polaček, primátor |

Vo Košiciach, dňa 08.03.2022

Obsah súťažných podkladov

[ČASŤ A Pokyny pre uchádzačov 4](#_Toc97900494)

[ODDIEL I Všeobecné informácie 4](#_Toc97900495)

[1 Identifikácia verejného obstarávateľa 4](#_Toc97900496)

[2 Predmet zákazky 5](#_Toc97900497)

[3 Komplexnosť dodávky a jej nedeliteľnosť 5](#_Toc97900498)

[4 Zdroj finančných prostriedkov 6](#_Toc97900499)

[5 Zmluva 6](#_Toc97900500)

[6 Miesto a termín realizácie predmetu zákazky 6](#_Toc97900501)

[7 Oprávnení uchádzači 6](#_Toc97900502)

[8 Predloženie a obsah ponúk 7](#_Toc97900503)

[9 Variantné riešenie 8](#_Toc97900504)

[10 Platnosť ponúk 8](#_Toc97900505)

[11 Náklady na ponuky 9](#_Toc97900506)

[ODDIEL II Dorozumievanie medzi Verejným obstarávateľom a uchádzačmi alebo záujemcami 9](#_Toc97900507)

[12 Dorozumievanie medzi Verejným obstarávateľom a uchádzačmi alebo záujemcami 9](#_Toc97900508)

[13 Vysvetľovanie a doplnenie súťažných podkladov 10](#_Toc97900509)

[14 Obhliadka miesta realizácie predmetu zákazky 10](#_Toc97900510)

[ODDIEL III Príprava ponuky 10](#_Toc97900511)

[15 Jazyk ponúk 10](#_Toc97900512)

[16 Zábezpeka 10](#_Toc97900513)

[17 Mena a ceny uvádzané v ponukách 10](#_Toc97900514)

[18 Vyhotovenie ponúk 11](#_Toc97900515)

[19 Konflikt záujmov 11](#_Toc97900516)

[ODDIEL IV Predkladanie ponúk 11](#_Toc97900517)

[20 Spôsob predloženia ponuky 11](#_Toc97900518)

[21 Lehota na predkladanie ponúk 12](#_Toc97900519)

[22 STIAHNUTIE/VYMAZANIE PÔVODNEJ PONUKY A PREDLOŽENIE NOVEJ PONUKY 12](#_Toc97900520)

[ODDIEL V Otváranie a vyhodnotenie ponúk 13](#_Toc97900521)

[23 Otváranie ponúk 13](#_Toc97900522)

[24 Vyhodnotenie splnenia podmienok účasti, vysvetľovanie a vyhodnocovanie ponúk 13](#_Toc97900523)

[25 Dôvernosť procesu Verejného obstarávania 13](#_Toc97900524)

[ODDIEL VI Prijatie ponuky a uzavretie zmluvy 14](#_Toc97900525)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 14](#_Toc97900526)

[27 Uzavretie zmluvy 14](#_Toc97900527)

[ČASŤ B Opis predmetu zákazky 16](#_Toc97900528)

[1 Predmet zákazky 16](#_Toc97900529)

[2 Miesto a termín realizácie predmetu zákazky 17](#_Toc97900530)

[ČASŤ C Spôsob určenia ceny 19](#_Toc97900531)

[1 Stanovenie ceny za predmet zákazky 19](#_Toc97900532)

[2 Predloženie ceny za predmet zákazky 19](#_Toc97900533)

[ČASŤ D Obchodné podmienky 20](#_Toc97900534)

[1 Podmienky uzatvorenia zmluvy 20](#_Toc97900535)

[ČASŤ E Kritériá hodnotenia ponúk 21](#_Toc97900536)

[1 Kritérium na hodnotenie ponúk 21](#_Toc97900537)

[2 Spôsob hodnotenia ponúk 21](#_Toc97900538)

[ČASŤ F Podmienky účasti 22](#_Toc97900539)

[1 Osobné postavenie 22](#_Toc97900540)

[2 Ekonomické a finančné postavenie 22](#_Toc97900541)

[3 Technická alebo odborná spôsobilosť 22](#_Toc97900542)

[4 Jednotný európsky dokument 24](#_Toc97900543)

[SUMARIZÁCIA PRÍLOH SÚŤAŽNÝCH PODKLADOV 25](#_Toc97900544)

# 

# Pokyny pre uchádzačov

## Všeobecné informácie

### Identifikácia verejného obstarávateľa

#### Identifikácia verejného obstarávateľa

Názov: **Mesto Košice**

Sídlo: Trieda SNP 48/A, 040 11 Košice

Štatutárny orgán/štatutár: Ing. Jaroslav Polaček, primátor

IČO: 00 6911 35

DIČ: 2021186904

(ďalej aj ako „**Verejný obstarávateľ**“)

ďalšie informácie o podmienkach verejného obstarávania môžete získať u spoločnosti:

Obchodné meno: Tatra Tender s.r.o.

Sídlo: Krčméryho 16, 811 04 Bratislava, Slovenská republika

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

#### Predmet zákazky je realizovaný na základe schválenej stratégie rozvoja digitálnej transformácie Mesta Košice, obchodných spoločností a organizácii, ako implementácia riešenia spoločnej sieťovej infraštruktúry mesta Košice so všetkými požadovanými službami a parametrami.

#### Na základe tejto stratégie Verejný obstarávateľ realizuje toto Verejné obstarávanie ako spoločné verejné obstarávanie podľa § 16 ZVO v mene a na účet všetkých zúčastnených rozpočtových a príspevkových organizácií, iných právnických osôb a zariadení založených alebo zriadených Verejným obstarávateľom (ďalej ako „organizácie“), ktoré sú vymenované nižšie:

**Dopravný podnik mesta Košice, akciová spoločnosť**

Sídlo: Bardejovská 6, 043 29 Košice

IČO: 31701914

**Bytový podnik mesta Košice, s.r.o.**

Sídlo: Južné nábrežie 13, 042 19 Košice

IČO: 44518684

**Stredisko sociálnej pomoci mesta Košice**

Sídlo: Garbiarska 4, 040 01 Košice

IČO: 00696871

**Knižnica pre mládež mesta Košice**

Sídlo: Kukučínova 2, 040 01 Košice

IČO: 00189006

**Správa mestskej zelene v Košiciach**

Sídlo: Rastislavova 79, 040 01 Košice

IČO: 17078202

**Zoologická záhrada Košice**

Sídlo: Ulica k Zoologickej záhrade 1, 040 01 Košice

IČO: 00083089

**Psychosociálne centrum**

Sídlo: Löfflerova 2, 040 01 Košice

IČO: 31996361

**Košická Futbalová Aréna a. s.**

Sídlo: Trieda SNP 48/A, 040 11 Košice

IČO: 47845660

**Stredisko služieb škole**

Sídlo: Trieda SNP 48/A, 040 11 Košice

IČO: 35540419

#### Verejný obstarávateľ zároveň ako verejný obstarávateľ vykonávajúci centralizované činnosti vo verejnom obstarávaní podľa ustanovenia § 15 ZVO realizuje toto Verejné obstarávanie ako centrálna obstarávacia organizácia pričom na základe zadania tejto zákazky budú organizácie, ktorým táto možnosť vyplýva zo zmluvy na realizáciu predmetu zákazky v súlade s ustanovením § 15 ods. 3 písm. b) ZVO nadobúdať služby, ktoré sú predmetom tejto zákazky, priamo na základe zadania tejto zákazky a zmluvy, ktorá bude výsledkom tohto Verejného obstarávania.

### Predmet zákazky

#### Predmetom zákazky sú nasledovné činnosti a služby smerujúce k zabezpečeniu komplexnej sieťovej infraštruktúry mesta Košice a podriadených organizácií:

###### Realizácia riešenia spoločnej zdieľanej sieťovej infraštruktúry mesta Košice a jeho mestských organizácií (ďalej len MK);

###### Realizácia pripojenia tejto infraštruktúry do Internetu, verejného a privátneho cloudu;

###### Realizácia riešenia privátneho cloudu v rozsahu objednanom zo strany jednotlivých zákazníkov;

###### Projektové riadenie celého projektu transformácie sieťovej infraštruktúry; a

###### Poskytovanie vyššie uvedených služieb počas (4) rokov odo dňa zriadenia sieťovej infraštruktúry.

#### Hlavný kód CPV:

#### 72700000-7 Služby pre počítačové siete

#### Dodatočné CPV kódy:

#### 48200000-0 Softvérový balík na vytváranie sietí, pre internet a intranet

#### 72315000-6 Riadenie a podpora dátových sietí

#### 72511000-0 Softvérové služby na správu sietí

### Komplexnosť dodávky a jej nedeliteľnosť

#### Uchádzač predloží ponuku na celý predmet zákazky.

#### Odôvodnenie nerozdelenia zákazky podľa ustanovenia § 28 ods. 2 ZVO:

#### Verejný obstarávateľ nerozdelil predmet zákazky na časti z dôvodu, že dodanie platformy spoločnej sieťovej infraštruktúry predstavuje homogénne aktivity, ktoré sú navzájom procesne, časovo a vecne prepojené. Predmetom zákazky je realizácia jednej spoločnej architektúry riešenia, jedného kompaktného celku (spoločné riešenie riadenia vzdialeného prístupu, spoločná platforma privátneho cloudu a pod.). Týmto prístupom Verejný obstarávateľ zabezpečí jednotné štandardizované riešenie z pohľadu bezpečnosti, riadenia infraštruktúry (kvalita, dostupnosť). Rozdelenie predmetu zákazky na časti by najmä zmarilo účel samotného obstarávania, ktorým je obstaranie jednotnej infraštruktúry pre všetky podriadené organizácie mesta Košice. Zároveň by rozdelenie verejného obstarávania bolo finančne náročnejšie. Hlavné aktivity riešenia na seba logický nadväzujú, výstup jednej aktivity je vstupom pre nasledujúce aktivity a v prípade rozdelenia predmetu zákazky na časti a vytvorení, resp. zhotovení častí požadovanej platformy a ich implementácie viacerými zhotoviteľmi by cieľové riešenie nebolo spoľahlivo a bezpečne realizovateľné. Verejný obstarávateľ nemá personálne kapacity na riadenie a koordináciu viacerých dodávateľov a je to neúčelné navýšenie nevyhnutných výdavkov. Následne poskytovanie služieb postimplementačnej podpory prevádzky je rovnako neoddeliteľnou integrálnou súčasťou celého riešenia a diela.

### Zdroj finančných prostriedkov

#### Predmet zákazky bude financovaný z vlastných zdrojov verejného obstarávateľa a ostatných organizácií, ktoré budú nadobúdať služby, ktoré sú predmetom tejto zákazky, priamo na základe zadania tejto zákazky a zmluvy, ktorá bude výsledkom tohto Verejného obstarávania.

### Zmluva

#### Výsledkom verejnej súťaže bude Zmluva na dodávku riešenia sieťovej infraštruktúry mesta Košice a poskytovania súvisiacich služieb uzatvorená podľa § 269 ods. 2 zákona č. 513/1991 Zb., Obchodný zákonník v platnom znení, medzi úspešným uchádzačom ako poskytovateľom a Verejným obstarávateľom a ostatnými organizáciami ako zákazníkmi (ďalej aj ako „**Zmluva**“).

#### Návrh zmluvy spolu s prílohami zmluvy tvorí Prílohu D1 týchto súťažných podkladov.

### Miesto a termín realizácie predmetu zákazky

#### Miestom realizácie predmetu zákazky je záujmové územie Mesta Košice, podľa lokalít, v ktorým bude sieťová infraštruktúra implementovaná, ako vyplývajú z Prílohy č. 2 Zmluvy.

#### Doba plnenia predmetu zákazky sa delí osobitne vo vzťahu k Službám MPLS a pripojenie a Službám Privátny Cloud (ako sú tieto definované v Zmluve) nasledovne

###### Zriadenie Služby MPLS a pripojenie:

zriadenie služby pre Lokalitu Magistrát Mesta Košice (SNP 48//A) najneskôr **do (6) mesiacov** odo dňa nadobudnutia účinnosti Zmluvy;

zriadenie služby pre všetky ostatné lokality **do (18) mesiacov** odo dňa nadobudnutia účinnosti Zmluvy; a

###### následné poskytovanie Služby MPLS a pripojenie pre všetky lokality až do uplynutia **štyroch (4) rokov od** zriadenia služby pre Lokalitu Magistrát Mesta Košice (SNP 48//A).

###### Zriadenie a poskytovanie Služby Privátny Cloud:

Služba Privátny Cloud bude zriadená pre každého zákazníka na základe objednávky, pričom objednávka musí byť doručená poskytovateľovi najneskôr tridsať (30) kalendárnych dní pred prvým dňom mesiaca, od ktorého má byť Služba Privátny Cloud zákazníkovi poskytovaná.

Po zriadení Služby Privátny Cloud bude služba poskytovaná v rozsahu platnej objednávky po dobu uvedenú v objednávke, najviac však do uplynutia **štyroch (4) rokov od** zriadenia služby Služby MPLS a pripojenie pre Lokalitu Magistrát Mesta Košice (SNP 48//A).

###### Ďalšie podrobnosti upravuje Zmluva.

### Oprávnení uchádzači

#### Ponuku môžu predkladať fyzické osoby, právnické osoby alebo skupina fyzických a/alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tejto Verejnej súťaže. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy A5 týchto súťažných podkladov.

#### V prípade, ak je uchádzačom Skupina dodávateľov, takýto uchádzač je povinný tiež predložiť zmluvu podľa bodu 7.4 nižšie, alebo čestné vyhlásenie o vytvorení Skupiny dodávateľov, ktorého vzor tvorí Prílohu A4 týchto súťažných podkladov.

#### V prípade, ak bude ponuka Skupiny dodávateľov vyhodnotená ako úspešná, všetci členovia Skupiny dodávateľov budú povinní najneskôr do podpisu zmluvy, ktorá bude výsledkom tohto Verejného obstarávania, uzatvoriť zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná, a musí obsahovať minimálne:

###### splnomocnenie jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením zmluvy, ktorá bude výsledkom Verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení predmetu zákazky;

###### ustanovenie o tom, že všetci členovia Skupiny dodávateľov zodpovedajú za záväzky združenia voči Verejnému obstarávateľovi spoločne a nerozdielne.

### Predloženie a obsah ponúk

#### Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese https://josephine.proebiz.com (ďalej len „systém JOSEPHINE“). Uchádzač môže predložiť iba jednu ponuku. Uchádzač predkladá ponuku spôsobom uvedeným v bode 20 tejto časti súťažných podkladov a v lehote uvedenej v bode 21 tejto časti súťažných podkladov.

#### Súčasťou ponuky musia byť nasledujúce doklady / dokumenty:

###### Úvodný list ponuky s uvedením nasledovných údajov:

identifikácia uchádzača - obchodné meno / názov a sídlo uchádzača (uchádzačov v prípade Skupiny dodávateľov);

identifikáciu Verejnej súťaže, do ktorej sa ponuka predkladá s uvedením názvu predmetu zákazky;

zoznam dokumentov predložených v ponuke;

###### Ako vzor úvodného listu uchádzač môže použiť vzor uvedený v Prílohe A1 súťažných podkladov.

###### Doklady a dokumenty, ktorými uchádzač preukazuje splnenie podmienok účasti v zmysle Časti F. Podmienky účasti týchto súťažných podkladov (Verejný obstarávateľ odporúča, aby uchádzač za účelom preukázania splnenia niektorých podmienok účasti technickej alebo odbornej spôsobilosti použil aj vzorové dokumenty Príloh F1 a F2 týchto súťažných podkladov – t. j. Zoznam poskytnutých služieb (referencií) a Zoznam odborníkov).

###### Vyhlásenie o akceptácii podmienok Verejnej súťaže, ktorého vzor tvorí Prílohu A2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy č. A3 týchto súťažných podkladov a v súlade s bodom 19 tejto časti súťažných podkladov.

###### Ak ponuku predkladá Skupina dodávateľov, zmluva podľa bodu 7.4 tejto časti súťažných podkladov, alebo čestné vyhlásenie o vytvorení Skupiny dodávateľov, ktorého vzor tvorí Prílohu A4 týchto súťažných podkladov súčasne s plnomocenstvom vedúceho člena Skupiny dodávateľov s obsahovými náležitosťami podľa Prílohy A5 týchto súťažných podkladov.

###### Vyplnená (bunky označené žltou)

Príloha č. 1 Zmluvy - Špecifikácia Služieb;

Príloha č. 2 Zmluvy - Odmena za Služby MPLS a pripojenie; a

Príloha č. 3 Zmluvy - Odmena za Služby Privátny Cloud.

###### Vyplnený Návrh na plnenie kritérií podľa vzoru v Prílohe E1 (Návrh na plnenie kritérií).

#### Každý dokument z vyššie uvedených častí ponuky (pokiaľ z bodu 8.4 tejto časti súťažných podkladov nevyplýva inak) musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a

v prípade dokumentu, ktorý uchádzač nevydáva a nejde o doklad uvedený v bode 8.2c) tejto časti súťažných podkladov, určený na preukázanie splnenia podmienok účasti osobného postavenia podľa § 32 ZVO, musí byť dokument **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom.

###### **naskenovaný** (odporúčaný formát je „PDF“),

###### **vložený** do systému JOSEPHINE spôsobom uvedeným v bode 20 tejto časti súťažných podkladov.

#### Doklady a dokumenty uvedené v bode 8.2c) tejto časti súťažných podkladov, ktorými uchádzač preukazuje splnenie podmienok účasti osobného postavenia podľa ustanovenia § 32 ZVO, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď

###### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

###### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

#### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

#### V prípade, ak sa vyskytnú pochybnosti o pravosti alebo pravdivosti dokumentov predložených v ponuke vo forme skenu podľa bodu 8.3, vyhradzuje si Verejný obstarávateľ právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.4, resp. vo forme listinného originálu alebo jeho notársky overenej kópie.

### Variantné riešenie

#### Neumožňuje sa predložiť variantné riešenie.

### Platnosť ponúk

#### Ponuky zostávajú platné počas lehoty viazanosti ponúk stanovenej do 31.10.2022**.**

#### V prípade podania námietok proti postupu Verejného obstarávateľa alebo v prípade predĺženia procesu Verejného obstarávania z iných objektívnych dôvodov, sa uchádzačom oznámi predpokladané predĺženie lehoty viazanosti ponúk.

#### Lehota viazanosti ponúk nepresiahne 12 mesiacov od uplynutia lehoty na predkladanie ponúk.

### Náklady na ponuky

#### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku.

#### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi, resp. záujemcami, počas celého procesu verejného obstarávania.

#### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

###### Microsoft Internet Explorer verzia 11.0 a vyššia,

###### Mozilla Firefox verzia 13.0 a vyššia,

###### Google Chrome, alebo

###### Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s verejným obstarávateľom.

#### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE, na ktorý bude odkazovať link uverejnený v profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. systém JOSEPHINE).

### Vysvetľovanie a doplnenie súťažných podkladov

#### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta realizácie predmetu zákazky

#### S ohľadom na povahu predmetu zákazky Verejný obstarávateľ obhliadku miesta plnenia nerealizuje.

## Príprava ponuky

### Jazyk ponúk

#### Ponuky, doklady a dokumenty v nich predložené sa predkladajú v štátnom jazyku Slovenskej republiky.

#### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Zábezpeka

#### Verejný obstarávateľ nevyžaduje na zabezpečenie ponuky zloženie zábezpeky.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch, najmä v časti C. Spôsob určenia ceny. Uchádzač ku každej položke Návrhu na plnenie kritérií uvedie číslo v kladných číslach. Nula sa za kladné číslo nepovažuje.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR.

#### Časti ponúk uvádzajúce cenu musia obsahovať cenu každej z položiek uvedených v Časti C. Spôsob určenia ceny a celkovú cenu predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

### Vyhotovenie ponúk

#### Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

#### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy A3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky

#### Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com/>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku, Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

#### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

###### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,

###### počkaním na autentifikačný kód, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.

#### Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

#### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). Ponuka uchádzača predložená po uplynutí lehoty na predkladanie ponúk sa neotvorí.

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

#### V prípade, ak uchádzač v ponuke predkladá informácie o osobách, ktoré majú povahu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), je zodpovedný za to, a predložením svojej ponuky potvrdzuje, že v rozsahu, v akom to predpisuje ZoOÚ si od všetkých dotknutých osôb, ktorých osobné údaje sú obsiahnuté v jeho ponuke, zabezpečil všetky potrebné súhlasy so spracovaním osobných údajov za účelom predloženia jeho ponuky a poučil všetky dotknuté osoby o spôsobe a rozsahu spracovania ich osobných údajov na účel predloženia ponuky uchádzača. Zároveň uchádzač predložením jeho ponuky potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Verejný obstarávateľ.

### Lehota na predkladanie ponúk

#### Lehota na predkladanie ponúk uplynie: **12.04.2022 o 23.59** hod. miestneho času.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### STIAHNUTIE/VYMAZANIE PÔVODNEJ PONUKY A PREDLOŽENIE NOVEJ PONUKY

#### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky).

## Otváranie a vyhodnotenie ponúk

### Otváranie ponúk

#### Otváranie ponúk vykoná komisia sprístupnením jej obsahu v systéme JOSEPHINE.

#### Otváranie ponúk sa uskutoční **elektronicky**. Otváranie ponúk je plánované na **13.04.2022 o 10:00.** Miestom sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.

#### Otváranie ponúk komisiou bude v zmysle § 52 ods. 2 ZVO verejné. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do „on-line“ prostredia zo strany uchádzačov bude systém JOSEPHINE zaznamenávať a budú súčasťou protokolov o procese verejného obstarávania.

#### Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslicou, určených Verejným obstarávateľom na vyhodnotenie ponúk; ostatné údaje uvedené v ponuke sa nezverejňujú.

### Vyhodnotenie splnenia podmienok účasti, vysvetľovanie a vyhodnocovanie ponúk

#### Nakoľko verejný obstarávateľ nepoužije elektronickú aukciu, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky uskutoční verejný obstarávateľ až po vyhodnotení ponúk na základe kritérií na vyhodnotenie ponúk a iba v **prípade ponuky uchádzača, ktorý sa umiestnil na prvom mieste v poradí**. Verejný obstarávateľ bude aplikovať postup v zmysle druhej vety § 66 ods. 7 v spojení s príslušnými časťami § 55 ods. 1 zákona o verejnom obstarávaní, tzv. super reverznú verejnú súťaž. Verejný obstarávateľ teda bude vyhodnocovať ponuku uchádzača z hľadiska splnenia podmienok účasti ako aj splnenia požiadaviek na predmet zákazky iba v prípade uchádzača, ktorý sa umiestnil na prvom mieste v poradí po vyhodnotení kritérií na vyhodnotenie ponúk.

#### Posúdenie splnenia podmienok účasti a vyhodnotenie ponúk komisiou je neverejné.

#### Splnenie podmienok účasti uchádzačov vo Verejnej súťaži sa bude posudzovať na základe dokladov a dokumentov predložených podľa požiadaviek uvedených v Časti F Podmienky účasti a v súlade s ustanovením § 40 ZVO.

#### Ponuky uchádzačov sa budú vyhodnocovať v súlade s ustanovením § 53 ZVO.

#### Ceny uvedené v ponukách uchádzačov sa budú vyhodnocovať v mene euro (EUR). Hodnotené budú ceny vrátane DPH.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej Verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade Verejný obstarávateľ zverejní v Profile kompletnú ponuku, pričom Verejný obstarávateľ bude vždy zbavený a ochránený pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

## Prijatie ponuky a uzavretie zmluvy

### Vyhodnotenie splnenia podmienok účasti úspešného uchádzača a informácia o výsledku hodnotenia ponúk

#### Ak nedošlo k predloženiu dokladov preukazujúcich splnenie podmienok účasti skôr, Verejný obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí.

#### Ak dôjde k vylúčeniu uchádzača na prvom mieste v poradí, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak Verejný obstarávateľ v žiadosti neurčí dlhšiu lehotu a vyhodnotí ich podľa § 40 ZVO.

### Uzavretie zmluvy

#### Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný, ak Verejný obstarávateľ nestanoví dlhšiu lehotu.

#### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 27.1. tejto časti súťažných podkladov, Verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

#### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne Verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný ak Verejný obstarávateľ neurčí dlhšiu lehotu, Verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

#### Uchádzač, ktorý sa umiestnil ako tretí v poradí, je povinný poskytnúť Verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, ak Verejný obstarávateľ nestanoví dlhšiu lehotu.

#### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako Prílohu č. 4 zmluvy.

#### Verejný obstarávateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Prílohy Časti A. Súťažných podkladov**

Príloha A1 Úvodný list ponuky (vzor)

Príloha A2 Čestné vyhlásenie o podmienkach Verejnej súťaže (vzor)

Príloha A3 Čestné vyhlásenie o neprítomnosti konfliktu záujmov (vzor)

Príloha A4 Čestné vyhlásenie o vytvorení Skupiny dodávateľov (vzor)

Príloha A5 Splnomocnenie vedúceho člena Skupiny dodávateľov (vzor)

# Opis predmetu zákazky

### Predmet zákazky

#### Predmetom zákazky sú nasledovné činnosti a služby smerujúce k zabezpečeniu realizácie komplexnej sieťovej infraštruktúry mesta Košice a podriadených organizácií:

###### Realizácia riešenia spoločnej zdieľanej sieťovej infraštruktúry mesta Košice a jeho mestských organizácií (ďalej len MK);

###### Realizácia pripojenia tejto infraštruktúry do Internetu, verejného a privátneho cloudu;

###### Realizácia riešenia privátneho cloudu v rozsahu objednanom zo strany jednotlivých zákazníkov;


###### Projektové riadenie celého projektu transformácie sieťovej infraštruktúry; a

###### Poskytovanie vyššie uvedených služieb počas (4) rokov odo dňa zriadenia sieťovej infraštruktúry.

#### Predmet zákazky je realizovaný na základe schválenej stratégie rozvoja digitálnej transformácie Mesta Košice, obchodných spoločností a organizácii, ako implementácia riešenia spoločnej sieťovej infraštruktúry mesta Košice so všetkými požadovanými službami a parametrami. Implementácie riešenia spoločných sieťových služieb mesta sa týka okrem samotného Mesta Košice, 11 mestských podnikov, 122 rôznych školských zariadení a 22 mestských častí, čo predstavuje cca 2 500 IT používateľov.

#### Presný zoznam týchto lokalít je uvedený v Prílohe č. 2 Zmluvy, pričom vo vzťahu ku každému zákazníkovi a každej lokalite je v tejto prílohe uvedená aj požadovaná úroveň služby.

#### Koncept riešenia sieťovej infraštruktúry vyjadruje nasledovná schéma popisujúca logické pripojenie jednotlivých organizácií:



#### Pojem „Privátny cloud“ je v tomto kontexte chápaný ako časť dátového centra, ktoré poskytovateľ poskytne zákazníkom. Do tejto cloudovej infraštruktúry každý zákazník presunie vybrané IT služby a aplikácie za účelom konsolidácie a optimalizácie IT prevádzky.

#### Výsledkom obstarávaného riešenia bude služba siete – „Network As A Service“. Pre zákazníka to znamená, že mu nevzniknú žiadne náklady na HW(CAPEX) a všetky náklady sa transformujú do kategórie prevádzkových (OPEX). Predmetom zákazky teda nie je nákup žiadneho hardwarového vybavenia.

#### Z hľadiska štruktúry označenia služieb, ktoré sú predmetom zákazky sa služby rozdeľujú na

###### Služby MPLS VPN, ostatné pripojenia, Internet a zabezpečenie, na ktoré sú bližšie požiadavky špecifikované v bode 1.1 Prílohy č. 1 Zmluvy;

###### Služby Privátneho cloudu, na ktoré sú bližšie požiadavky špecifikované v bode 1.2 Prílohy č. 1 Zmluvy; a

###### Ostatné súvisiace služby projektového riadenia a postimplementačnej podpory, na ktoré sú bližšie požiadavky špecifikované v bode 2 Prílohy č. 1 Zmluvy.

#### Špecifikáciu služieb podľa Prílohy č. 1 Zmluvy zároveň uchádzač v rámci ponuky doplní o vybrané informácie podľa požiadaviek, ako sú popísané v samotnej Prílohe č. 1 Zmluvy.

### Miesto a termín realizácie predmetu zákazky

#### Miestom realizácie predmetu zákazky je záujmové územie Mesta Košice, podľa lokalít, v ktorých bude sieťová infraštruktúra implementovaná, ako vyplývajú z Prílohy č. 2 Zmluvy. Zoznam lokalít má dvojaký charakter.

###### V rámci Prílohy č. 2 Zmluvy je v záložke „VO NET-ZOZNAM LOKALÍT“ uvedený zoznam fixných lokalít vo vzťahu ku ktorým sa budú služby implementovať a poskytovať.

###### V rámci Prílohy č. 2 Zmluvy je v záložke „VO NET-RÁMCOVÁ ČASŤ“ uvedený zoznam ďalších lokalít, ktoré je nevyhnutné oceniť, avšak vo vzťahu ku ktorým sa budú služby poskytovať jedine v prípade dodatočného objednania týchto služieb na základe osobitnej zmluvy (podrobnosti uzatvárania nových zmlúv na nové lokality sú upravené v obchodných podmienkach). Osobitne záložka „VO NET-RÁMCOVÁ ČASŤ“ obsahuje špecifikáciu nových potenciálnych pripojení (lokalít), ktoré je nevyhnutné oceniť, avšak ktoré sú špecifikované výlučne úrovňou služby bez špecifikácie konkrétnej adresy. V tejto časti Príloha č. 2 obsahuje aj predpokladaný počet takýchto pripojení. Ponuka uchádzača bude zahŕňať ocenenie všetkých druhov a všetkých predpokladaných počtov takýchto nových pripojení.

#### Doba plnenia predmetu zákazky sa delí osobitne vo vzťahu k Službám MPLS a pripojenie a Službám Privátny Cloud (ako sú tieto definované v Zmluve) nasledovne

###### Zriadenie Služby MPLS a pripojenie:

zriadenie služby pre Lokalitu Magistrát Mesta Košice (SNP 48//A) najneskôr **do (6) mesiacov** odo dňa nadobudnutia účinnosti Zmluvy;

zriadenie služby pre všetky ostatné lokality uvedené v rámci Prílohy č. 2 Zmluvy v záložke „VO NET-ZOZNAM LOKALÍT“ je stanovená **do (18) mesiacov** odo dňa nadobudnutia účinnosti Zmluvy; a

###### následné poskytovanie Služby MPLS a pripojenie pre všetky lokality až do uplynutia **štyroch (4) rokov od** zriadenia služby pre Lokalitu Magistrát Mesta Košice (SNP 48//A).

###### Zriadenie a poskytovanie Služby Privátny Cloud:

Služba Privátny Cloud bude zriadená pre každého zákazníka na základe objednávky, pričom objednávka musí byť doručená poskytovateľovi najneskôr tridsať (30) kalendárnych dní pred prvým dňom mesiaca, od ktorého má byť Služba Privátny Cloud zákazníkovi poskytovaná, a ktorý zároveň nesmie byť skorší ako je deň zriadenia Služby MPLS a pripojenie k Lokalite Magistrát mesta Košice, SNP 48//A.

Po zriadení Služby Privátny Cloud bude služba poskytovaná v rozsahu platnej objednávky po dobu uvedenú v objednávke, najviac však do uplynutia **štyroch (4) rokov od** zriadenia služby Služby MPLS a pripojenie pre Lokalitu Magistrát Mesta Košice (SNP 48//A).

#### Pri spracovaní ponuky uchádzač predmet zákazky ocení pri predpoklade, že tak Služby MPLS a pripojenie ako aj Služby Privátny Cloud bude uchádzač poskytovať počas celej maximálnej potenciálnej doby 48 mesiacov pre všetky lokality vrátane potenciálnych nových lokalít, ako to vyplýva zo Zmluvy a jej príloh a to bez ohľadu na to, že skutočné obdobie poskytovania Služieb bude závisieť od termínov nasadenia jednotlivých Služieb a príslušných objednávok, ako to vyplýva zo Zmluvy. Referenčný rozsah oceňovaného predmetu zákazky vyplýva z Prílohy č. 2 Zmluvy (Odmena za Služby MPLS a pripojenie) a Prílohy č. 3 Zmluvy (Odmena za Služby Privátny Cloud).

#### Všetky bližšie podmienky dodania predmetu zákazky a poskytovania služby (požiadavky na predmet zákazky) sú bližšie definované zmluvou a prílohami zmluvy, ktoré spolu tvoria Prílohu D1 týchto súťažných podkladov.

# Spôsob určenia ceny

### Stanovenie ceny za predmet zákazky

#### Cena za predmet zákazky podľa Časti B. Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu celého predmetu zákazky, t. j. cenu vrátane odplaty za akékoľvek súvisiace náklady spojené s plnením uchádzača za realizáciu predmetu zákazky a poskytovanie služieb, ako sú opísané v Časti D. Obchodné podmienky týchto súťažných podkladov a v súlade s ponukou uchádzača.

#### Základnou zásadou posudzovania cien ponúknutých uchádzačmi je posudzovanie konečnej celkovej ceny, ktorú by verejný obstarávateľ bol povinný zaplatiť uchádzačovi v prípade úspechu jeho ponuky v tejto verejnej súťaži v súlade s platným právnym režimom upravujúcim akékoľvek dane a poplatky vzťahujúce sa na dodanie predmetu zákazky.

### Predloženie ceny za predmet zákazky

#### Uchádzač uvedie vo svojej ponuke navrhovanú celkovú cenu za predmet zákazky vrátane dane z pridanej hodnoty (ďalej len „DPH“), ktorú bude musieť verejný obstarávateľ v zmysle slovenských právnych predpisov, v závislosti od uplatneného daňového režimu buď zaplatiť úspešnému uchádzačovi na základe faktúry, alebo priamo odviesť v zmysle režimu prenesenej daňovej povinnosti, a to vo výške stanovenej slovenskými právnymi predpismi.

#### Uchádzač predloží cenu za realizáciu predmetu zákazky vo forme vyplnenej

###### Prílohy č. 2 Zmluvy (Odmena za Služby MPLS a pripojenie);

###### Prílohy č. 3 Zmluvy (Odmena za Služby Privátny Cloud); a

###### Sumarizačného hárku Návrhu na plnenie kritérií podľa vzoru Prílohy E1 týchto súťažných podkladov.

#### Uchádzač vždy uvedenie cenu v štruktúre:

###### Navrhovaná zmluvná cena bez DPH,

###### sadzba DPH a výška DPH,

###### Navrhovaná zmluvná cena vrátane DPH.

#### Cenu za predmet zákazky uchádzač oceňuje ako cenu maximálnu pri predpoklade, že tak Služby MPLS a pripojenie ako aj Služby Privátny Cloud bude uchádzač poskytovať počas celej doby 48 mesiacov pre všetky lokality vrátane potenciálnych nových lokalít, ako to vyplýva zo Zmluvy a jej príloh a to bez ohľadu na to, že skutočné obdobie poskytovania Služieb bude závisieť od termínov nasadenia jednotlivých Služieb a príslušných objednávok, ako to vyplýva zo Zmluvy. Referenčný rozsah oceňovaného predmetu zákazky vyplýva z Prílohy č. 2 Zmluvy (Odmena za Služby MPLS a pripojenie) a Prílohy č. 3 Zmluvy (Odmena za Služby Privátny Cloud).

#### Hodnotená bude cena vrátane DPH.

#### Verejný obstarávateľ upozorňuje, že s ohľadom na skutočnosť, že uchádzač oceňuje viaceré nezávislé lokality viacerých zákazníkov, Verejný obstarávateľ bude v kontexte § 53 ZVO posudzovať primeranosť ceny nie len vo vzťahu k celkovej cene za predmet zákazky, ale aj vo vzťahu ku každej lokalite, resp. každému zákazníkovi (organizácii) samostatne.

# Obchodné podmienky

### Podmienky uzatvorenia zmluvy

#### Výsledkom verejnej súťaže bude Zmluva na dodávku riešenia sieťovej infraštruktúry mesta Košice a poskytovania súvisiacich služieb uzatvorená podľa § 269 ods. 2 zákona č. 513/1991 Zb., Obchodný zákonník v platnom znení, medzi úspešným uchádzačom ako poskytovateľom a Verejným obstarávateľom a ostatnými organizáciami ako zákazníkmi.

#### Návrh zmluvy spolu s prílohami zmluvy tvorí Prílohu D1 týchto súťažných podkladov. Súčasť Prílohy D1 súťažných podkladov tvoria nasledovné časti:

###### Text samotnej zmluvy; a

###### Ostatné prílohy zmluvy, ktoré budú doplnené podľa ponuky úspešného uchádzača

Príloha č. 1 Špecifikácia Služieb

Príloha č. 2 Odmena za Služby MPLS a pripojenie;

Príloha č. 3 Odmena za Služby Privátny Cloud;

Príloha č. 4 Zoznam Subdodávateľov; a

Príloha č. 5 Zoznam Odborníkov;

#### budú doplnené podľa ponuky úspešného uchádzača.

**Prílohy Časti D. Súťažných podkladov**

Príloha D1 Zmluva na dodávku riešenia sieťovej infraštruktúry mesta Košice a poskytovania súvisiacich služieb

# Kritériá hodnotenia ponúk

### Kritérium na hodnotenie ponúk

#### Kritériom na vyhodnotenie ponúk je najnižšia cena za poskytnutie predmetu zákazky vyjadrená v eurách vrátane DPH.

#### Cenu uchádzač uvedie do priloženého formulára „Návrh na plnenie kritérií“, ktorý tvorí Prílohu E1 týchto súťažných podkladov. Cena uvedená v návrhu na plnenie kritérií musí korešpondovať so súčtom celkových cien za dodanie predmetu zákazky podľa vyplnenej Prílohy č. 2 Zmluva (Odmena za Služby MPLS a pripojenie) a Prílohy č. 3 Zmluvy (Odmena za Služby Privátny Cloud).

### Spôsob hodnotenia ponúk

#### Poradie ponúk bude určené od najnižšej po najvyššiu ponúkanú cenu.

#### Na prvom mieste sa umiestni ponuka uchádzača s najnižšou ponúkanou cenou.

#### Úspešným uchádzačom vo verejnej súťaži sa stane uchádzač, ktorého ponuka bude obsahovať najnižšiu cenu predmetu zákazky.

**Prílohy Časti E. Súťažných podkladov**

Príloha E1 Návrh na plnenie kritérií (vzor)

# Podmienky účasti

### Osobné postavenie

#### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Tejto Verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

#### Spôsob preukázania splnenia podmienok podľa § 32 ods. 1 ZVO:

###### uchádzač preukáže splnenie podmienok účasti osobného postavenia svojím zápisom v zozname hospodárskych subjektov (ďalej len „**ZHS**“), ktorý vedie Úrad pre verejné obstarávanie v súlade s § 152 ZVO,

###### uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

#### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3b) tejto časti súťažných podkladov vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

#### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

#### Verejný obstarávateľ informuje záujemcov, že je oprávnený použiť niektoré údaje z informačných systémov verejnej správy podľa osobitného predpisu. Uchádzač, ak nie je zapísaný v ZHS alebo ak doklady dočasne nenahrádza predložením Jednotného európskeho dokumentu podľa § 39 ZVO, nie je povinný predkladať nasledovné doklady - doklad na preukázanie splnenia podmienky účasti podľa § 32 ods. 1 písm. a) ZVO (Výpis z registra trestov) a § 32 ods. 1 písm. e) ZVO (doklad o oprávnení dodávať tovar, uskutočňovať stavebné práce alebo poskytovať službu). Ak uchádzač alebo záujemca nepredloží doklad podľa § 32 ods. 1 písm. a) ZVO, je povinný na účely preukázania uvedenej podmienky poskytnúť verejnému obstarávateľovi všetky údaje potrebné na vyžiadanie výpisu z registra trestov. V prípade, ak by verejný obstarávateľ v období vyhodnotenia splnenia podmienok účasti uchádzačov vo verejnom obstarávaní stratil možnosť prístupu k daným údajom, je oprávnený vyžiadať si od uchádzačov aj predloženie aj uvedených dokladov.

#### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Ekonomické a finančné postavenie

#### Neaplikuje sa.

### Technická alebo odborná spôsobilosť

#### Splnenie podmienok týkajúcich sa účasti technickej alebo odbornej spôsobilosti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Tejto Verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

###### V súlade s ustanovením § 34 ods. 1 písm. a) ZVO: Zoznam poskytnutých služieb za predchádzajúce tri roky od vyhlásenia Verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Predložený zoznam poskytnutých služieb, resp. referencií musí obsahovať informácie,   
z ktorých je možné posúdiť splnenie všetkých vyššie uvedených požiadaviek.

Verejný obstarávateľ odporúča pre preukázanie splnenia tejto podmienky účasti použiť vzor, ktorý je prílohou F1 týchto súťažných podkladov.

**Minimálna požadovaná úroveň:**

Zo zoznamu poskytnutých služieb musí vyplynúť, že uchádzač za predchádzajúce tri roky od vyhlásenia verejného obstarávania realizoval aspoň

jednu (1) zákazku, ktorej predmetom bolo (kumulatívne)

* + - * Zriadenie privátnej L2 a súčasne L3 MPLS siete, do ktorej bolo pripojených minimálne 10 rôznych prístupových bodov (lokalít);
      * Zriadenie zabezpečeného pripojenia MPLS siete do Internetu;
      * Zriadenie služby privátneho cloudu dostupného cez MPLS sieť; a

jednu (1) zákazku, ktorej predmetom bolo (kumulatívne)

* + - * Zriadenie služby, ktorá poskytuje zabezpečené pripojenie do firemnej (alebo inej internej) siete vzdialeným užívateľom; a zároveň
      * ktorá umožňuje riadenie prístupov na základe identity a pridelených oprávnení.

###### V prípade, ak uchádzač realizoval zákazku, ktorá spĺňa požiadavky na obe referenčné zákazky podľa bodov (i) a (ii) vyššie, splnenie oboch uvedených požiadaviek je možné preukázať hoci aj jedinou zákazkou.

###### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Minimálna požadovaná úroveň:

Uchádzač musí preukázať svoju odbornú spôsobilosť na poskytovanie požadovaných služieb potvrdením, že má k dispozícii nižšie uvedených odborníkov spĺňajúcich stanovené požiadavky, v príslušnom počte.

Nižšie uvedené požiadavky na odborníka uchádzač preukáže predložením (i) vyplneného formuláru F2 s doplnením (ii) skenu platného dokladu – certifikátu alebo ekvivalentného dokladu podľa požiadaviek nižšie.

**Odborník č. 1 – Projektový manažér IT projektu**

Odborník musí spĺňať nasledovné požiadavky:

* + - * odborník má najmenej (3) ročné odborné skúsenosti v oblasti riadenia projektov v oblasti informačných systémov; a
      * odborník musí byť držiteľom platného certifikátu projektového riadenia minimálne úrovne PRINCE 2 Practicioner, PMP (Project Management Professional) alebo IPMA B alebo ekvivalent týchto certifikátov vydaný akreditovanou autoritou (príslušným certifikačným orgánom).

**Odborník č. 2 – Sieťový špecialista 1**

Odborník musí spĺňať nasledovné požiadavky:

* + - * odborník musí byť držiteľom platného certifikátu CCNP Enterprise;

alebo ekvivalentných certifikátov vydaný akreditovanou autoritou (príslušným certifikačným orgánom).

**Odborník č. 3 – Sieťový špecialista 2**

Odborník musí spĺňať nasledovné požiadavky:

* + - * odborník musí byť držiteľom platného certifikátu CCNP Data Center;

alebo ekvivalentných certifikátov vydaný akreditovanou autoritou (príslušným certifikačným orgánom).

**Odborník č. 4 – Sieťový špecialista 3**

Odborník musí spĺňať nasledovné požiadavky:

* + - * odborník musí byť držiteľom platného certifikátu CCNP Security;

alebo ekvivalentných certifikátov vydaný akreditovanou autoritou (príslušným certifikačným orgánom).

#### Vo vzťahu k Odborníkom č. 2 až 4 (t. j. Sieťový špecialista 1 až Sieťový špecialista 3) platí, že uchádzač môže odbornú spôsobilosť týchto odborníkov preukázať aj menej ako tromi osobami (t. j .hoci aj len jednou), pokiaľ nominovaný odborník spĺňa súčasne viac požiadaviek na týchto odborníkov. Odborník č. 1 musí byť samostatná osoba odlišná od ostatných odborníkov.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

### Jednotný európsky dokument

#### Uchádzač môže na účely preukázania podmienok účasti využiť jednotný európsky dokument (JED).

#### Verejný obstarávateľ umožňuje v súvislosti s Jednotným európskym dokumentom dočasne preukázať informácie požadované na podmienky účasti (týkajúce sa časti IV: Podmienky účasti oddiel A až D) odpoveďou na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

#### Podrobnejšie inštrukcie o spôsobe vypĺňania JEDu sú uvedené na web stránke Úradu pre verejné obstarávanie na adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>.

**Prílohy Časti F. Súťažných podkladov**

Príloha č. F1 Zoznam poskytnutých služieb (referencií) (vzor)

Príloha č. F2 Zoznam odborníkov (vzor)

# SUMARIZÁCIA PRÍLOH SÚŤAŽNÝCH PODKLADOV

Príloha A1 Úvodný list ponuky (vzor)

Príloha A2 Čestné vyhlásenie o  podmienkach Verejnej súťaže (vzor)

Príloha A3 Čestné vyhlásenie o neprítomnosti konfliktu záujmov (vzor)

Príloha A4 Čestné vyhlásenie o vytvorení Skupiny dodávateľov (vzor)

Príloha A5 Splnomocnenie vedúceho člena Skupiny dodávateľov (vzor)

Príloha D1 Zmluva na dodávku riešenia sieťovej infraštruktúry a poskytovanie súvisiacich služieb vrátane jej príloh

Príloha E1 Návrh na plnenie kritérií (vzor)

Príloha F1 Zoznam poskytnutých služieb (referencií) (vzor)

Príloha F2 Zoznam odborníkov (vzor)